ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/2446 ΤΗΣ ΕΠΙΤΡΟΠΉΣ

της 28ης Ιουλίου 2015

για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα

Η ΕΥΡΩΠΑΪΚΗ ΕΠΙΤΡΟΠΗ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 290,

Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως τα άρθρα 2, 7, 10, 24, 31, 36, 40, 62, 65, 75, 88, 99, 106, 115, 122, 126, 131, 142, 151, 156, 160, 164, 168, 175, 180, 183, 186, 196, 206, 212, 216, 221, 224, 231, 235, 253, 265,

Εκτιμώντας τα ακόλουθα:

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΤΙΤΛΟΣ I

ΓΕΝΙΚΕΣ ΔΙΑΤΑΞΕΙΣ

ΚΕΦΑΛΑΙΟ 1

Πεδίο εφαρμογής της τελωνειακής νομοθεσίας, αποστολή των τελωνειακών αρχών και ορισμοί

Άρθρο 1

Ορισμοί

Για τους σκοπούς του παρόντος κανονισμού ισχύουν οι ακόλουθοι ορισμοί:

ΚΕΦΑΛΑΙΟ 2

Δικαιώματα και υποχρεώσεις προσώπων όσον αφορά την τελωνειακή νομοθεσία

Τμήμα 1

Παροχή πληροφοριών

Υποτμήμα 1

Κοινές απαιτήσεις περί δεδομένων για ανταλλαγή και αποθήκευση δεδομένων

Άρθρο 2

Κοινές απαιτήσεις περί δεδομένων

(άρθρο 6 παράγραφος 2 του κώδικα)

1. Η ανταλλαγή και αποθήκευση πληροφοριών που απαιτούνται για αιτήσεις και αποφάσεις υπόκεινται στις κοινές απαιτήσεις περί δεδομένων που ορίζονται στο παράρτημα A.

2. Η ανταλλαγή και αποθήκευση πληροφοριών που απαιτούνται για διασαφήσεις, γνωστοποιήσεις και αποδεικτικά τελωνειακού χαρακτήρα υπόκεινται στις κοινές απαιτήσεις περί δεδομένων που ορίζονται στο παράρτημα Β.

Υποτμήμα 2

Καταχώριση προσώπων στις τελωνειακές αρχές

Άρθρο 3

Περιεχόμενο του μητρώου EORI

(άρθρο 6 παράγραφος 2 του κώδικα)

Κατά τη στιγμή της καταχώρισης ενός προσώπου, οι τελωνειακές αρχές συλλέγουν και αποθηκεύουν τα δεδομένα που ορίζονται στο παράρτημα 12-01 σχετικά με το εν λόγω πρόσωπο. Τα στοιχεία αυτά συνιστούν το μητρώο EORI.

Άρθρο 4

Υποβολή στοιχείων για καταχώριση EORI

(άρθρο 6 παράγραφος 4 του κώδικα)

Οι τελωνειακές αρχές μπορούν να επιτρέψουν στα άτομα να υποβάλουν τα στοιχεία που απαιτούνται για την καταχώριση EORI με άλλα μέσα εκτός από τις τεχνικές ηλεκτρονικής επεξεργασίας δεδομένων.

Άρθρο 5

Οικονομικοί φορείς που δεν είναι εγκατεστημένοι στο τελωνειακό έδαφος της Ένωσης

(άρθρο 22 παράγραφος 2 και άρθρο 9 παράγραφος 2 του κώδικα)

1. Ο οικονομικός φορέας που δεν είναι εγκατεστημένος στο τελωνειακό έδαφος της Ένωσης καταχωρίζεται:

2. Κατά παρέκκλιση από την παράγραφο 1 στοιχείο α) σημείο ii), οι οικονομικοί φορείς που δεν είναι εγκατεστημένοι στο τελωνειακό έδαφος της Ένωσης καταχωρίζονται στις τελωνειακές αρχές πριν υποβάλουν τελωνειακή διασάφηση για να θέσουν εμπορεύματα υπό το καθεστώς προσωρινής εισαγωγής ή διασάφηση επανεξαγωγής για τη λήξη του εν λόγω καθεστώτος όταν απαιτείται καταχώριση για τη χρήση του κοινού συστήματος διαχείρισης εγγυήσεων.

3. Κατά παρέκκλιση από την παράγραφο 1 στοιχείο α) σημείο iii), οι οικονομικοί φορείς που είναι εγκατεστημένοι σε χώρα κοινής διαμετακόμισης καταχωρίζονται στις τελωνειακές αρχές πριν υποβάλουν τελωνειακή διασάφηση στο πλαίσιο της Σύμβασης περί κοινού καθεστώτος διαμετακόμισης όταν αυτή η διασάφηση υποβάλλεται αντί συνοπτικής διασάφησης εισόδου ή χρησιμοποιείται ως διασάφηση πριν από την αναχώρηση.

4. Κατά παρέκκλιση από την παράγραφο 1 στοιχείο α) σημείο iv), οι οικονομικοί φορείς που είναι εγκατεστημένοι στην Ανδόρα ή τον Άγιο Μαρίνο καταχωρίζονται στις τελωνειακές αρχές πριν υποβάλουν τελωνειακή διασάφηση στο πλαίσιο του καθεστώτος ενωσιακής διαμετακόμισης όταν αυτή η διασάφηση υποβάλλεται αντί συνοπτικής διασάφησης εισόδου ή χρησιμοποιείται ως διασάφηση πριν από την αναχώρηση.

5. Κατά παρέκκλιση από την παράγραφο 1 στοιχείο δ), οικονομικός φορέας που ενεργεί ως μεταφορέας για σκοπούς θαλάσσιων, εσωτερικών πλωτών ή αεροπορικών μεταφορών δεν καταχωρίζεται στις τελωνειακές αρχές όταν του έχει χορηγηθεί μοναδικός αριθμός αναγνώρισης τρίτης χώρας στο πλαίσιο προγράμματος εμπορικής εταιρικής σχέσης τρίτης χώρας που αναγνωρίζεται από την Ένωση.

6. Όταν απαιτείται καταχώριση σύμφωνα με το παρόν άρθρο, αυτή διενεργείται από τις τελωνειακές αρχές που είναι υπεύθυνες για τον τόπο στον οποίο ο οικονομικός φορέας υποβάλλει διασάφηση ή αίτηση απόφασης.

Άρθρο 6

Άλλα πρόσωπα, πλην των οικονομικών φορέων

(άρθρο 9 παράγραφος 3 του κώδικα)

1. Άλλα πρόσωπα, πλην των οικονομικών φορέων, καταχωρίζονται στις τελωνειακές αρχές εφόσον ικανοποιείται μία από τις κάτωθι προϋποθέσεις:

2. Κατά παρέκκλιση από την παράγραφο 1, όταν ένα πρόσωπο πλην οικονομικού φορέα υποβάλλει περιστασιακά μόνο τελωνειακές διασαφήσεις, και οι τελωνειακές αρχές το θεωρούν δικαιολογημένο, δεν απαιτείται καταχώριση.

Άρθρο 7

Ακύρωση αριθμού EORI

(άρθρο 9 παράγραφος 4 του κώδικα)

1. Οι τελωνειακές αρχές ακυρώνουν έναν αριθμό EORI σε οποιαδήποτε από τις κάτωθι περιπτώσεις:

2. Οι τελωνειακές αρχές καταγράφουν την ημερομηνία ακύρωσης του αριθμού EORI και τη γνωστοποιούν στο καταχωρισμένο πρόσωπο.

Τμήμα 2

Αποφάσεις σχετικά με την εφαρμογή της τελωνειακής νομοθεσίας

Υποτμήμα 1

Δικαίωμα ακροάσεως

Άρθρο 8

Διάρκεια του δικαιώματος ακροάσεως

(άρθρο 22 παράγραφος 6 του κώδικα)

1. Η περίοδος εντός της οποίας ο αιτών μπορεί να εκφράσει την άποψή του προτού ληφθεί απόφαση η οποία θα τον επηρέαζε αρνητικά είναι 30 ημέρες.

2. Κατά παρέκκλιση της παραγράφου 1, όταν η απόφαση αφορά τα αποτελέσματα του ελέγχου εμπορευμάτων για τα οποία δεν υποβλήθηκε συνοπτική διασάφηση, διασάφηση προσωρινής εναπόθεσης, διασάφηση επανεξαγωγής ή τελωνειακή διασάφηση, οι τελωνειακές αρχές δύνανται να απαιτήσουν από τον ενδιαφερόμενο να διατυπώσει την άποψή του εντός 24 ωρών.

Άρθρο 9

Μέσο κοινοποίησης των λόγων

[άρθρο 6 παράγραφος 3 στοιχείο α) του κώδικα]

Όταν η κοινοποίηση που αναφέρεται στο άρθρο 22 παράγραφος 6 πρώτο εδάφιο γίνεται στο πλαίσιο της διαδικασίας επαλήθευσης ή ελέγχου, η κοινοποίηση δύναται να γίνει με τη χρήση μέσων άλλων εκτός των τεχνικών ηλεκτρονικής επεξεργασίας δεδομένων.

Όταν η αίτηση υποβάλλεται ή απόφαση γνωστοποιείται με τη χρήση μέσων άλλων εκτός των τεχνικών ηλεκτρονικής επεξεργασίας δεδομένων, η κοινοποίηση δύναται να γίνει με τα ίδια μέσα.

Άρθρο 10

Εξαιρέσεις στο δικαίωμα ακροάσεως

(άρθρο 22 παράγραφος 6 δεύτερο εδάφιο του κώδικα)

Κάτωθι αναφέρονται οι συγκεκριμένες περιπτώσεις στις οποίες ο αιτών δεν έχει την ευκαιρία να διατυπώσει την άποψή του:

Υποτμήμα 2

Γενικοί κανόνες για αποφάσεις που λαμβάνονται κατόπιν αιτήσεως

Άρθρο 11

Προϋποθέσεις αποδοχής αίτησης

(άρθρο 22 παράγραφος 2 του κώδικα)

1. Αίτηση απόφασης που αφορά την εφαρμογή της τελωνειακής νομοθεσίας γίνεται δεκτή, εάν πληρούνται οι κάτωθι προϋποθέσεις:

2. Κατά παρέκκλιση της παραγράφου 1 στοιχείο δ), η περίοδος που αναφέρεται ανωτέρω είναι τρία έτη σε περίπτωση ακύρωσης της προηγούμενης απόφασης σύμφωνα με το άρθρο 27 παράγραφος 1 του κώδικα, ή η αίτηση αφορά την ιδιότητα του εγκεκριμένου οικονομικού φορέα και έχει υποβληθεί σύμφωνα με το άρθρο 38 του κώδικα.

Άρθρο 12

Αρμόδια τελωνειακή αρχή για τη λήψη της απόφασης

(άρθρο 22 παράγραφος 1 του κώδικα)

Όταν δεν είναι δυνατόν να καθοριστεί η αρμόδια τελωνειακή αρχή σύμφωνα με το άρθρο 22 παράγραφος 1 τρίτο εδάφιο του κώδικα, η αρμόδια τελωνειακή αρχή είναι αυτή του τόπου όπου τηρούνται ή είναι προσβάσιμα τα αρχεία και δικαιολογητικά έγγραφα του αιτούντος που επιτρέπουν στην τελωνειακή αρχή να λάβει απόφαση (κύριες λογιστικές καταχωρίσεις για τελωνειακούς σκοπούς).

Άρθρο 13

Παράταση της προθεσμίας για τη λήψη απόφασης

(άρθρο 22 παράγραφος 3 του κώδικα)

1. Εάν μετά την αποδοχή της αίτησης, η αρμόδια για τη λήψη απόφασης τελωνειακή αρχή θεωρεί ότι είναι απαραίτητο να ζητήσει πρόσθετες πληροφορίες από τον αιτούντα προκειμένου να καταλήξει στην απόφασή της, ορίζει προθεσμία που δεν υπερβαίνει τις 30 ημέρες για την παροχή των εν λόγω πληροφοριών από τον αιτούντα. Η προθεσμία για τη λήψη απόφασης που ορίζεται στο άρθρο 22 παράγραφος 3 του κώδικα παρατείνεται κατά την ίδια περίοδο. Ο αιτών ενημερώνεται για την παράταση της προθεσμίας λήψης απόφασης.

2. Εάν ισχύει το άρθρο 8 παράγραφος 1, η προθεσμία για τη λήψη απόφασης που ορίζεται στο άρθρο 22 παράγραφος 3 παρατείνεται κατά 30 ημέρες. Ο αιτών ενημερώνεται για την παράταση.

3. Εάν η αρμόδια για τη λήψη απόφασης τελωνειακή αρχή έχει παρατείνει την περίοδο διαβούλευσης άλλης τελωνειακής αρχής, η προθεσμία για τη λήψη απόφασης παρατείνεται εξίσου με την παράταση της περιόδου διαβούλευσης. Ο αιτών ενημερώνεται για την παράταση της προθεσμίας λήψης απόφασης.

4. Εάν υπάρχουν σοβαρές υποψίες παραβίασης της τελωνειακής νομοθεσίας και οι τελωνειακές αρχές διενεργούν έρευνες βάσει των υποψιών αυτών, η προθεσμία για τη λήψη απόφασης παρατείνεται κατά το χρονικό διάστημα που απαιτείται για την ολοκλήρωση των εν λόγω ερευνών. Η παράταση αυτή δεν μπορεί να υπερβαίνει τους εννέα μήνες. Ο αιτών ενημερώνεται για την παράταση εάν αυτό δεν θέτει σε κίνδυνο τις έρευνες.

Άρθρο 14

Ημερομηνία έναρξης ισχύος

(άρθρο 22 παράγραφοι 4 και 5 του κώδικα)

Η απόφαση τίθεται σε ισχύ σε ημερομηνία που διαφέρει από την ημερομηνία κατά την οποία ο αιτών παραλαμβάνει, ή θεωρείται ότι έχει παραλάβει, την εν λόγω απόφαση στις κάτωθι περιπτώσεις:

Άρθρο 15

Επανεξέταση απόφασης

[άρθρο 23 παράγραφος 4 στοιχείο α) του κώδικα]

1. Η αρμόδια για τη λήψη απόφασης τελωνειακή αρχή επανεξετάζει μια απόφαση στις κάτωθι περιπτώσεις:

2. Η αρμόδια για τη λήψη απόφασης τελωνειακή αρχή κοινοποιεί το αποτέλεσμα της επανεξέτασης στον δικαιούχο της απόφασης.

Άρθρο 16

Αναστολή απόφασης

[άρθρο 23 παράγραφος 4 στοιχείο β) του κώδικα]

1. Η αρμόδια για τη λήψη απόφασης τελωνειακή αρχή προβαίνει σε αναστολή της απόφασης αντί της ακύρωσης, ανάκλησης ή τροποποίησής της σύμφωνα με τα άρθρα 23 παράγραφος 3, 27 ή 28 του κώδικα εάν:

2. Στις περιπτώσεις που αναφέρονται στην παράγραφο 1 στοιχεία β) και γ), ο δικαιούχος της απόφασης κοινοποιεί στην αρμόδια για τη λήψη της απόφασης τελωνειακή αρχή τα μέτρα που θα λάβει προκειμένου να διασφαλίσει την εκπλήρωση των απαιτήσεων ή τη συμμόρφωση με τις υποχρεώσεις, καθώς και τον χρόνο που χρειάζεται για τη λήψη των μέτρων αυτών.

Άρθρο 17

Διάρκεια αναστολής απόφασης

[άρθρο 23 παράγραφος 4 στοιχείο β) του κώδικα]

1. Στις περιπτώσεις που αναφέρονται στο άρθρο 16 παράγραφος 1 στοιχείο α), η διάρκεια της αναστολής που καθορίζει η αρμόδια τελωνειακή αρχή αντιστοιχεί στη χρονική περίοδο που χρειάζεται η εν λόγω τελωνειακή αρχή για να καθορίσει κατά πόσον πληρούνται οι προϋποθέσεις ακύρωσης, ανάκλησης ή τροποποίησης. Η περίοδος αυτή δεν μπορεί να υπερβεί τις 30 ημέρες.

Ωστόσο, εάν η τελωνειακή αρχή θεωρεί ότι ο δικαιούχος της απόφασης δεν μπορεί να εκπληρώσει τα κριτήρια που ορίζονται στο άρθρο 39 στοιχείο α) του κώδικα, η απόφαση αναστέλλεται μέχρις ότου διαπιστωθεί εάν οποιοδήποτε από τα κάτωθι πρόσωπα έχει διαπράξει σοβαρή παράβαση ή επανειλημμένες παραβάσεις:

2. Στις περιπτώσεις που αναφέρονται στο άρθρο 16 παράγραφος 1 στοιχεία β) και γ), η διάρκεια της αναστολής που καθορίζει η αρμόδια για τη λήψη απόφασης τελωνειακή αρχή αντιστοιχεί στη χρονική περίοδο που κοινοποιείται στον δικαιούχο της απόφασης σύμφωνα με το άρθρο 16 παράγραφος 2. Η διάρκεια της αναστολής δύναται να παραταθεί περαιτέρω, κατά περίπτωση, κατόπιν αιτήματος του δικαιούχου της απόφασης.

Η διάρκεια της αναστολής δύναται να παραταθεί περαιτέρω κατά τη χρονική περίοδο που χρειάζεται η αρμόδια τελωνειακή αρχή για να επαληθεύσει ότι τα μέτρα αυτά διασφαλίζουν την εκπλήρωση των προϋποθέσεων ή τη συμμόρφωση με τις υποχρεώσεις. Η περίοδος αυτή δεν υπερβαίνει τις 30 ημέρες

3. Εάν κατά την αναστολή απόφασης, η αρμόδια για τη λήψη απόφασης τελωνειακή αρχή προτίθεται να ακυρώσει, να ανακαλέσει ή να αναθεωρήσει την απόφαση αυτή σύμφωνα με τα άρθρα 23 παράγραφος 3, 27 ή 28 του κώδικα, η διάρκεια της αναστολής, όπως καθορίζεται σύμφωνα με τις παραγράφους 1 και 2 του παρόντος άρθρου, παρατείνεται, κατά περίπτωση, μέχρις ότου τεθεί σε ισχύ η απόφαση ακύρωσης, ανάκλησης ή της τροποποίησης.

Άρθρο 18

Πέρας της αναστολής

[άρθρο 23 παράγραφος 4 στοιχείο β) του κώδικα]

1. Η αναστολή απόφασης περατώνεται κατά τη λήξη της περιόδου αναστολής, εκτός εάν επέλθει μία από τις κάτωθι περιπτώσεις πριν από τη λήξη της εν λόγω περιόδου:

2. Η αρμόδια για τη λήψη απόφασης τελωνειακή αρχή ενημερώνει τον δικαιούχο της απόφασης για το πέρας της αναστολής.

Υποτμήμα 3

Αποφάσεις που αφορούν δεσμευτικές πληροφορίες

Άρθρο 19

Αίτηση για απόφαση που αφορά δεσμευτικές πληροφορίες

[άρθρο 22 παράγραφος 1 τρίτο εδάφιο και άρθρο 6 παράγραφος 3 στοιχείο α) του κώδικα]

1. Κατά παρέκκλιση από το άρθρο 22 παράγραφος 1 τρίτο εδάφιο του κώδικα, αίτηση για απόφαση που αφορά δεσμευτικές πληροφορίες και τυχόν συνοδευτικά ή υποστηρικτικά έγγραφα κατατίθενται είτε στην αρμόδια τελωνειακή αρχή του κράτους μέλους στο οποίο είναι εγκατεστημένος ο αιτών είτε στην αρμόδια τελωνειακή αρχή του κράτους μέλους όπου πρόκειται να χρησιμοποιηθούν οι πληροφορίες.

2. Με την κατάθεση αίτησης για απόφαση που αφορά δεσμευτικές πληροφορίες, ο αιτών θεωρείται ότι συμφωνεί με τη δημοσίευση όλων των δεδομένων της απόφασης, συμπεριλαμβανομένων τυχόν φωτογραφιών, εικόνων και φυλλαδίων, πλην των εμπιστευτικών πληροφοριών, μέσω του διαδικτυακού τόπου της Επιτροπής. Σε κάθε περίπτωση δημοσιοποίησης δεδομένων γίνεται σεβαστό το δικαίωμα προστασίας των προσωπικών δεδομένων.

3. Εάν δεν υπάρχει ηλεκτρονικό σύστημα για την υποβολή αιτήσεων για απόφαση που αφορά δεσμευτικές πληροφορίες σχετικά με την καταγωγή (αποφάσεις ΔΠΚ), τα κράτη μέλη δύνανται να επιτρέψουν την κατάθεση τέτοιων αιτήσεων με μέσα άλλα εκτός των τεχνικών ηλεκτρονικής επεξεργασίας δεδομένων.

Άρθρο 20

Προθεσμίες

(άρθρο 22 παράγραφος 3 του κώδικα]

1. Εάν η Επιτροπή γνωστοποιήσει στις τελωνειακές αρχές ότι η λήψη αποφάσεων ΔΔΠ και ΔΠΚ αναστέλλεται σύμφωνα με το άρθρο 34 παράγραφος 10 στοιχείο α) του κώδικα, η προθεσμία για τη λήψη της απόφασης που αναφέρεται στο άρθρο 22 παράγραφος 3 πρώτο εδάφιο του κώδικα παρατείνεται περαιτέρω μέχρις ότου η Επιτροπή ενημερώσει τις τελωνειακές αρχές ότι διασφαλίστηκε η δασμολογική κατάταξη ή ο καθορισμός της καταγωγής με ορθό και ενιαίο τρόπο.

Η περίοδος παράτασης που αναφέρεται στο εδάφιο 1 δεν υπερβαίνει τους 10 μήνες, αλλά σε εξαιρετικές περιστάσεις δύναται να δοθεί συμπληρωματική παράταση που δεν υπερβαίνει τους 5 μήνες.

2. Η χρονική περίοδος που αναφέρεται στο άρθρο 22 παράγραφος 3 δεύτερο εδάφιο του κώδικα δύναται να υπερβεί τις 30 ημέρες εάν δεν είναι δυνατή η ολοκλήρωση, εντός της περιόδου αυτής, ανάλυσης την οποία η αρμόδια για τη λήψη απόφασης τελωνειακή αρχή θεωρεί απαραίτητη για τη λήψη της εν λόγω απόφασης.

Άρθρο 21

Κοινοποίηση αποφάσεων ΔΠΚ

[άρθρο 6 παράγραφος 3 στοιχείο α) του κώδικα]

Όταν έχει υποβληθεί αίτηση για απόφαση ΔΠΚ με τη χρήση μέσων άλλων εκτός των τεχνικών ηλεκτρονικής επεξεργασίας δεδομένων, οι τελωνειακές αρχές δύνανται να κοινοποιήσουν την απόφαση ΔΠΚ στον αιτούντα με τη χρήση μέσων άλλων εκτός των τεχνικών ηλεκτρονικής επεξεργασίας δεδομένων.

Άρθρο 22

Περιορισμός της εφαρμογής κανόνων περί επανεξέτασης και αναστολής

(άρθρο 23 παράγραφος 4 του κώδικα)

Τα άρθρα 15 έως 18 που αφορούν την επανεξέταση και την αναστολή αποφάσεων δεν ισχύουν για αποφάσεις που αφορούν δεσμευτικές πληροφορίες.

Τμήμα 3

Εγκεκριμένος οικονομικός φορέας

Υποτμήμα 1

Οφέλη που προκύπτουν από την ιδιότητα εγκεκριμένου οικονομικού φορέα

Άρθρο 23

Διευκολύνσεις αναφορικά με διασαφήσεις πριν από την αναχώρηση

[άρθρο 38 παράγραφος 2 στοιχείο β) του κώδικα]

1. Όταν οικονομικός φορέας εγκεκριμένος με πιστοποιητικό ως προς την ασφάλεια και την προστασία (AEOS), όπως αναφέρεται στο άρθρο 38 παράγραφος 2 στοιχείο β) του κώδικα υποβάλλει, για λογαριασμό του, διασάφηση πριν από την αναχώρηση υπό τη μορφή τελωνειακής διασάφησης ή διασάφησης επανεξαγωγής, δεν απαιτούνται στοιχεί άλλα πλην εκείνων που δηλώνονται στις εν λόγω διασαφήσεις.

2. Όταν ένας AEOS υποβάλλει, για λογαριασμό άλλου προσώπου που είναι επίσης AEOS, διασάφηση πριν από την αναχώρηση υπό τη μορφή τελωνειακής διασάφησης ή διασάφησης επανεξαγωγής, δεν απαιτούνται στοιχεία άλλα πλην εκείνων που δηλώνονται στις εν λόγω διασαφήσεις.

Άρθρο 24

Ευνοϊκότερη μεταχείριση σχετικά με την αξιολόγηση κινδύνων και τον έλεγχο

(άρθρο 38 παράγραφος 6 του κώδικα)

1. Ο εγκεκριμένος οικονομικός φορέας υπόκειται σε λιγότερους φυσικούς ελέγχους και ελέγχους βάσει παραστατικών σε σχέση με άλλους οικονομικούς φορείς.

2. Όταν ένας AEOS έχει υποβάλει συνοπτική διασάφηση εισόδου ή, στις περιπτώσεις που αναφέρονται στο άρθρο 130 του κώδικα, τελωνειακή διασάφηση ή διασάφηση προσωρινής εναπόθεσης, ή όταν ένας AEOS έχει καταθέσει γνωστοποίηση και έχει παραχωρήσει πρόσβαση στα στοιχεία της δικής του συνοπτικής διασάφησης εισόδου στο ηλεκτρονικό σύστημα όπως προβλέπεται στο άρθρο 127 παράγραφος 8 του κώδικα, εάν η αποστολή του φορτίου έχει επιλεγεί για φυσικό έλεγχο, το τελωνείο πρώτης εισόδου που αναφέρεται στο άρθρο 127 παράγραφος 3 του κώδικα γνωστοποιεί το γεγονός αυτό στον εν λόγω AEOS. Η γνωστοποίηση αυτή πραγματοποιείται πριν από την άφιξη των εμπορευμάτων στο τελωνειακό έδαφος της Ένωσης.

Η γνωστοποίηση αυτή κοινοποιείται και στον μεταφορέα, εάν διαφέρει από τον αναφερόμενο στο πρώτο εδάφιο AEOS, υπό την προϋπόθεση ότι ο μεταφορέας είναι AEOS και είναι συνδεδεμένος με τα ηλεκτρονικά συστήματα που αφορούν τις διασαφήσεις οι οποίες αναφέρονται στο πρώτο εδάφιο.

Η γνωστοποίηση αυτή δεν κοινοποιείται εάν δύναται να θέσει σε κίνδυνο τους ελέγχους που πρόκειται να διενεργηθούν ή τα αποτελέσματά τους.

3. Όταν ο AEO υποβάλλει διασάφηση προσωρινής εναπόθεσης ή τελωνειακή διασάφηση σύμφωνα με το άρθρο 171 του κώδικα, εάν η αποστολή του φορτίου έχει επιλεγεί για τελωνειακό έλεγχο, το τελωνείο που είναι αρμόδιο για τη λήψη της εν λόγω διασάφησης προσωρινής εναπόθεσης ή τελωνειακής διασάφησης γνωστοποιεί το γεγονός αυτό στον εν λόγω AEO. Η γνωστοποίηση αυτή πραγματοποιείται πριν από την προσκόμιση των εμπορευμάτων στο τελωνείο.

Η γνωστοποίηση αυτή δεν κοινοποιείται εάν δύναται να θέσει σε κίνδυνο τους ελέγχους που πρόκειται να διενεργηθούν ή τα αποτελέσματά τους.

4. Όταν επιλέγονται για φυσικό έλεγχο ή έλεγχο βάσει παραστατικών αποστολές φορτίων για τις οποίες έχει υποβληθεί διασάφηση από AEO, οι εν λόγω έλεγχοι διενεργούνται κατά προτεραιότητα.

Κατόπιν αιτήματος ενός AEO, οι έλεγχοι δύνανται να διενεργηθούν σε τόπο διαφορετικό από εκείνον όπου πρέπει να προσκομιστούν τα εμπορεύματα στο τελωνείο.

5. Οι γνωστοποιήσεις που αναφέρονται στις παραγράφους 2 και 3 δεν αφορούν τους τελωνειακούς ελέγχους που αποφασίστηκαν βάσει της διασάφησης προσωρινής εναπόθεσης ή της τελωνειακής διασάφησης μετά την προσκόμιση των εμπορευμάτων.

Άρθρο 25

Εξαίρεση από την ευνοϊκή μεταχείριση

(άρθρο 38 παράγραφος 6 του κώδικα)

Η ευνοϊκότερη μεταχείριση που αναφέρεται στο άρθρο 24 δεν ισχύει για τελωνειακούς ελέγχους που αφορούν συγκεκριμένα αυξημένα επίπεδα απειλών ή υποχρεώσεις ελέγχου που ορίζονται σε άλλες διατάξεις της ενωσιακής νομοθεσίας.

Ωστόσο, οι τελωνειακές αρχές διενεργούν κατά προτεραιότητα την απαραίτητη επεξεργασία, τις διατυπώσεις και τους ελέγχους για αποστολές φορτίων για τις οποίες έχει υποβληθεί διασάφηση από AEOS.

Υποτμήμα 2

Αίτηση για την ιδιότητα του εγκεκριμένου οικονομικού φορέα

Άρθρο 26

Προϋποθέσεις για την αποδοχή αίτησης για την ιδιότητα του AEO

(άρθρο 22 παράγραφος 2 του κώδικα)

1. Εκτός από τις προϋποθέσεις για την αποδοχή αίτησης που προβλέπονται στο άρθρο 11 παράγραφος 1, για να αιτηθεί την ιδιότητα του AEO, ο αιτών υποβάλλει, μαζί με την αίτηση, ερωτηματολόγιο αυτοαξιολόγησης το οποίο του χορηγούν οι τελωνειακές αρχές.

2. Ο οικονομικός φορέας καταθέτει μία μόνη αίτηση για την ιδιότητα του AEO, η οποία καλύπτει όλες τις μόνιμες επιχειρηματικές του εγκαταστάσεις εντός του τελωνειακού εδάφους της Ένωσης.

Άρθρο 27

Αρμόδια τελωνειακή αρχή

(άρθρο 22 παράγραφος 1 τρίτο εδάφιο του κώδικα)

Όταν η αρμόδια τελωνειακή αρχή δεν μπορεί να καθοριστεί σύμφωνα με το άρθρο 22 παράγραφος 1 τρίτο εδάφιο του τελωνειακού κώδικα ή το άρθρο 12 του παρόντος κανονισμού, η αίτηση υποβάλλεται στις τελωνειακές αρχές του κράτους μέλους όπου ο αιτών έχει μόνιμη επιχειρηματική εγκατάσταση και όπου τηρούνται ή είναι προσβάσιμες οι πληροφορίες σχετικά με τις γενικές δραστηριότητες της εφοδιαστικής διαχείρισής του εντός της Ένωσης, σύμφωνα με τα δηλωθέντα στην αίτηση.

Άρθρο 28

Προθεσμία για τη λήψη αποφάσεων

(άρθρο 22 παράγραφος 3 του κώδικα)

1. Η προθεσμία για τη λήψη της απόφασης που αναφέρεται στο άρθρο 22 παράγραφος 3 πρώτο εδάφιο του κώδικα δύναται να παραταθεί το πολύ κατά 60 ημέρες.

2. Εάν εκκρεμούν ποινικές διαδικασίες που εγείρουν αμφιβολίες για το κατά πόσον ο αιτών πληροί τις προϋποθέσεις που αναφέρονται στο άρθρο 39 στοιχείο α) του κώδικα, η προθεσμία για τη λήψη της απόφασης παρατείνεται κατά το χρόνο που απαιτείται για την ολοκλήρωση των εν λόγω διαδικασιών.

Άρθρο 29

Ημερομηνία έναρξης ισχύος της άδειας AEO

(άρθρο 22 παράγραφος 4 του κώδικα)

Κατά παρέκκλιση από το άρθρο 22 παράγραφος 4 του κώδικα, η άδεια χορήγησης της ιδιότητας AEO («άδεια AEO») αρχίζει να ισχύει την πέμπτη ημέρα από τη λήψη της απόφασης.

Άρθρο 30

Νομικά αποτελέσματα της αναστολής

[άρθρο 23 παράγραφος 4 στοιχείο β) του κώδικα]

1. Όταν αναστέλλεται άδεια AEO λόγω μη συμμόρφωσης με οποιοδήποτε από τα κριτήρια που αναφέρονται στο άρθρο 39 του κώδικα, κάθε απόφαση που έχει ληφθεί σχετικά με τον εν λόγω AEO και η οποία βασίζεται στην άδεια AEO εν γένει ή σε οποιοδήποτε από τα συγκεκριμένα κριτήρια που οδήγησαν στην αναστολή της άδειας AEO αναστέλλεται από την τελωνειακή αρχή που την έλαβε.

2. Η αναστολή απόφασης που αφορά την εφαρμογή της τελωνειακής νομοθεσίας και η οποία ελήφθη αναφορικά με AEO δεν οδηγεί αυτόματα στην αναστολή της άδειας AEO.

3. Εάν μια απόφαση που αφορά πρόσωπο το οποίο είναι τόσο AEOS όσο και οικονομικός φορέας που έχει λάβει άδεια για τελωνειακές απλουστεύσεις όπως αναφέρεται στο άρθρο 38 παράγραφος 2 στοιχείο α) του κώδικα (AEOC) ανασταλεί σύμφωνα με το άρθρο 16 παράγραφος 1 λόγω μη συμμόρφωσης με τις προϋποθέσεις που ορίζονται στο άρθρο 39 στοιχείο δ) του κώδικα, τότε η άδεια AEOC του εν λόγω φορέα αναστέλλεται, αλλά η άδεια AEOS που διαθέτει παραμένει σε ισχύ.

Εάν μια απόφαση που αφορά πρόσωπο το οποίο είναι τόσο AEOS όσο και AEOC ανασταλεί σύμφωνα με το άρθρο 16 παράγραφος 1 λόγω μη συμμόρφωσης με τις προϋποθέσεις που ορίζονται στο άρθρο 39 στοιχείο ε) του κώδικα, τότε η άδεια AEOS του εν λόγω φορέα αναστέλλεται, αλλά η άδεια AEOC που διαθέτει παραμένει σε ισχύ.

ΤΙΤΛΟΣ II

ΠΑΡΑΓΟΝΤΕΣ ΒΑΣΕΙ ΤΩΝ ΟΠΟΙΩΝ ΕΦΑΡΜΟΖΟΝΤΑΙ ΟΙ ΕΙΣΑΓΩΓΙΚΟΙ Ή ΕΞΑΓΩΓΙΚΟΙ ΔΑΣΜΟΙ ΚΑΘΩΣ ΚΑΙ ΤΑ ΑΛΛΑ ΜΕΤΡΑ ΠΟΥ ΠΡΟΒΛΕΠΟΝΤΑΙ ΣΤΟ ΠΛΑΙΣΙΟ ΤΩΝ ΕΜΠΟΡΕΥΜΑΤΙΚΩΝ ΣΥΝΑΛΛΑΓΩΝ

ΚΕΦΑΛΑΙΟ 1

Καταγωγή των εμπορευμάτων

Τμήμα 1

Μη προτιμησιακή καταγωγή

Άρθρο 31

Εμπορεύματα που έχουν παραχθεί εξ ολοκλήρου σε μία μόνο χώρα ή έδαφος

(άρθρο 60 παράγραφος 1 του κώδικα)

Τα ακόλουθα εμπορεύματα θεωρούνται ως παραχθέντα εξ ολοκλήρου σε μία μόνο χώρα ή έδαφος:

Άρθρο 32

Εμπορεύματα, στην παραγωγή των οποίων συμμετέχουν περισσότερες της μιας χώρες ή περισσότερα του ενός εδάφη

(άρθρο 60 παράγραφος 2 του κώδικα)

Τα εμπορεύματα που απαριθμούνται στο παράρτημα 22-01 θεωρούνται ότι έχουν υποστεί την τελευταία ουσιαστική μεταποίηση ή επεξεργασία, η οποία κατέληξε στην παρασκευή ενός νέου προϊόντος ή αντιπροσωπεύει σημαντικό στάδιο της παρασκευής, στη χώρα ή στο έδαφος όπου ακολουθούνται οι κανόνες που παρατίθενται στο εν λόγω παράρτημα ή που ορίζεται από τους εν λόγω κανόνες.

Άρθρο 33

Μη οικονομικά δικαιολογημένες εργασίες μεταποίησης ή επεξεργασίας

(άρθρο 60 παράγραφος 2 του κώδικα)

Μεταποίηση ή επεξεργασία που πραγματοποιείται σε άλλη χώρα ή έδαφος δεν θεωρείται οικονομικά δικαιολογημένη, εφόσον διαπιστώνεται ή δύναται να θεωρηθεί, βάσει των διαθέσιμων στοιχείων, ότι σκοπός αυτής της μεταποίησης ή επεξεργασίας ήταν η αποφυγή της εφαρμογής των μέτρων που αναφέρονται στο άρθρο 59 του κώδικα.

Για τα εμπορεύματα που καλύπτονται από το παράρτημα 22-01, εφαρμόζονται οι υπόλοιποι κανόνες του κεφαλαίου για τα εν λόγω εμπορεύματα.

Για τα εμπορεύματα που καλύπτονται από το παράρτημα 22-01, εάν η τελευταία μεταποίηση ή επεξεργασία δεν κρίνεται οικονομικά δικαιολογημένη, τα εμπορεύματα θεωρούνται ότι έχουν υποβληθεί στην τελευταία, ουσιαστική, οικονομικά δικαιολογημένη μεταποίηση ή επεξεργασία τους, η οποία κατέληξε στην παρασκευή ενός νέου προϊόντος ή αντιπροσωπεύει σημαντικό στάδιο της παρασκευής, στη χώρα ή στο έδαφος καταγωγής του μεγαλύτερου μέρους των υλικών, όπως καθορίζεται με βάση την αξία των υλικών.

Άρθρο 34

Ελάχιστες εργασίες

(άρθρο 60 παράγραφος 2 του κώδικα)

Οι ακόλουθες εργασίες δεν θεωρούνται ως τελευταία, ουσιαστική, οικονομικά δικαιολογημένη μεταποίηση ή επεξεργασία για τον σκοπό καθορισμού της καταγωγής:

Άρθρο 35

Εξαρτήματα, ανταλλακτικά ή εργαλεία

(άρθρο 60 του κώδικα)

1. Εξαρτήματα, ανταλλακτικά και εργαλεία που παραδίδονται με οιοδήποτε από τα εμπορεύματα που παρατίθενται στα τμήματα XVI, XVII και XVIII της Συνδυασμένης Ονοματολογίας και τα οποία αποτελούν μέρος του κανονικού εξοπλισμού του θεωρούνται ότι έχουν την ίδια καταγωγή με τα εν λόγω εμπορεύματα.

2. Βασικά ανταλλακτικά που προορίζονται να χρησιμοποιηθούν με οποιοδήποτε από τα εμπορεύματα που παρατίθενται στα τμήματα XVI, XVII και XVIII της Συνδυασμένης Ονοματολογίας τα οποία είχαν προηγουμένως τεθεί σε ελεύθερη κυκλοφορία στην Ένωση θεωρούνται ότι έχουν την ίδια καταγωγή με τα εν λόγω εμπορεύματα εάν η ενσωμάτωση των βασικών ανταλλακτικών στο στάδιο της παραγωγής δεν θα είχε αλλάξει την καταγωγή τους.

3. Για τους σκοπούς του παρόντος άρθρου, ως βασικά ανταλλακτικά νοούνται μέρη τα οποία:

Άρθρο 36

Ουδέτερα στοιχεία και συσκευασία

(άρθρο 60 του κώδικα)

1. Για να προσδιοριστεί εάν ένα εμπόρευμα έχει καταγωγή από συγκεκριμένη χώρα ή έδαφος, δεν λαμβάνεται υπόψη η καταγωγή των ακόλουθων στοιχείων:

2. Όταν, σύμφωνα με τον γενικό κανόνα 5 για την ερμηνεία της συνδυασμένης ονοματολογίας που παρατίθεται στο παράρτημα I του κανονισμού (ΕΟΚ) αριθ. 2658/87 του Συμβουλίου (12), οι συσκευασίες θεωρούνται ως μέρος του προϊόντος για σκοπούς ταξινόμησης, δεν λαμβάνονται υπόψη για τον προσδιορισμό της καταγωγής, εκτός εάν ο κανόνας του παραρτήματος 22-01 για τα οικεία εμπορεύματα βασίζεται σε ποσοστό προστιθέμενης αξίας.

Τμήμα 2

Προτιμησιακή καταγωγή

Άρθρο 37

Ορισμοί

Για τους σκοπούς του παρόντος τμήματος ισχύουν οι ακόλουθοι ορισμοί:

Υποτμήμα 1

Έκδοση ή σύνταξη στην Κοινότητα αποδεικτικών καταγωγής

Άρθρο 38

Μέσα για την υποβολή αίτησης και την έκδοση πιστοποιητικών πληροφοριών INF 4

[άρθρο 6 παράγραφος 3 στοιχείο α) του κώδικα]

1. Η αίτηση για πιστοποιητικό πληροφοριών INF 4 μπορεί να γίνεται με μέσα εκτός των τεχνικών ηλεκτρονικής επεξεργασίας και συμμορφώνεται με τις απαιτήσεις περί δεδομένων που παρατίθενται στο παράρτημα 22-02.

2. Το πιστοποιητικό πληροφοριών INF 4 συμμορφώνεται με τις απαιτήσεις περί δεδομένων που παρατίθενται στο παράρτημα 22-02.

Άρθρο 39

Μέσα για την υποβολή αίτησης και την έκδοση αδειών εγκεκριμένου εξαγωγέα

[άρθρο 6 παράγραφος 3 στοιχείο α) του κώδικα]

Η αίτηση για τη χορήγηση του καθεστώτος εγκεκριμένου εξαγωγέα για τους σκοπούς των αποδεικτικών προτιμησιακής καταγωγής μπορεί να υποβάλλεται και να εκδίδεται άδεια εγκεκριμένου εξαγωγέα με μέσα εκτός των τεχνικών ηλεκτρονικής επεξεργασίας δεδομένων.

Άρθρο 40

Μέσα υποβολής αίτησης εγγραφής εξαγωγέα

[άρθρο 6 παράγραφος 3 στοιχείο α) του κώδικα]

Οι αιτήσεις εγγραφής εξαγωγέα δύναται να υποβάλλονται με μέσα άλλα εκτός των ηλεκτρονικών τεχνικών επεξεργασίας δεδομένων.

Υποτμήμα 2

Ορισμός της έννοιας των προϊόντων καταγωγήςΕφαρμόζεται στο πλαίσιο του ΣΓΠ της Ένωσης

Άρθρο 41

Γενικές αρχές

(άρθρο 64 παράγραφος 3 του κώδικα)

Τα ακόλουθα προϊόντα θεωρείται ότι είναι καταγωγής δικαιούχου χώρας:

Άρθρο 42

Αρχή της εδαφικότητας

(άρθρο 64 παράγραφος 3 του κώδικα)

1. Οι όροι του παρόντος υποτμήματος για την απόκτηση του χαρακτήρα καταγόμενου προϊόντος πρέπει να πληρούνται στην εκάστοτε δικαιούχο χώρα.

2. Ο όρος «δικαιούχο χώρα» καλύπτει επίσης και δεν μπορεί να υπερβεί τα όρια των χωρικών υδάτων αυτής της χώρας κατά την έννοια της σύμβασης των Ηνωμένων Εθνών για το δίκαιο της θάλασσας (σύμβαση του Μοντέγκο Μπέι της 10ης Δεκεμβρίου 1982).

3. Σε περίπτωση επιστροφής καταγόμενων προϊόντων που έχουν εξαχθεί από τη δικαιούχο χώρα σε άλλη χώρα, τα προϊόντα αυτά θεωρούνται μη καταγόμενα, εκτός εάν μπορεί να αποδειχθεί στις αρμόδιες αρχές, κατά τρόπο που κρίνεται ικανοποιητικός από αυτές, ότι πληρούνται οι ακόλουθες προϋποθέσεις:

Άρθρο 43

Μη διενέργεια εργασιών

(άρθρο 64 παράγραφος 3 του κώδικα)

1. Τα προϊόντα με διασάφηση για θέση σε ελεύθερη κυκλοφορία στην Ένωση πρέπει να είναι τα ίδια με εκείνα που εξήχθησαν από τη δικαιούχο χώρα από την οποία θεωρείται ότι κατάγονται. Πριν από τη διασάφηση για θέση σε ελεύθερη κυκλοφορία, δεν έχουν υποστεί αλλοίωση ή μετατροπή με οποιονδήποτε τρόπο ούτε έχουν υποστεί άλλες εργασίες πέραν των απαραιτήτων για να διατηρηθούν σε καλή κατάσταση ή για την προσθήκη ή επίθεση σημάτων, ετικετών, σφραγίδων ή οποιασδήποτε άλλης τεκμηρίωσης η οποία εξασφαλίζει τη συμμόρφωση με ιδιαίτερες εσωτερικές απαιτήσεις που ισχύουν στην Ένωση.

2. Τα προϊόντα που εισάγονται σε δικαιούχο χώρα με σκοπό τη σώρευση βάσει των άρθρων 53, 54, 55 ή 56 είναι τα ίδια με τα προϊόντα που εξάγονται από τη χώρα από την οποία θεωρείται ότι κατάγονται. Πριν από τη διασάφηση κατά τη σχετική τελωνειακή διαδικασία στη χώρα εισαγωγής, δεν έχουν υποστεί αλλοίωση ή μετατροπή με οποιοδήποτε τρόπο, ούτε έχουν υποστεί άλλες εργασίες για να διατηρηθούν σε καλή κατάσταση.

3. Επιτρέπεται αποθήκευση προϊόντων, υπό την προϋπόθεση ότι παραμένουν υπό τελωνειακή εποπτεία στη χώρα ή στις χώρες διαμετακόμισης.

4. Οι τμηματικές αποστολές επιτρέπονται εφόσον πραγματοποιούνται από τον εξαγωγέα ή υπ’ ευθύνη του, υπό τον όρο ότι τα εμπορεύματα παραμένουν υπό τελωνειακή εποπτεία στη χώρα ή στις χώρες διαμετακόμισης.

5. Θεωρείται ότι τηρούνται οι διατάξεις των παραγράφων 1 έως 4, εκτός εάν οι τελωνειακές αρχές έχουν λόγο να πιστεύουν το αντίθετο· σε αυτές τις περιπτώσεις, οι τελωνειακές αρχές μπορούν να ζητούν από τον διασαφιστή να αποδείξει τη συμμόρφωση· για την απόδειξη μπορεί να χρησιμοποιηθεί οποιοδήποτε μέσο, συμπεριλαμβανομένων των συμβάσεων μεταφοράς, όπως φορτωτικές ή πραγματικά ή απτά αποδεικτικά στοιχεία που βασίζονται στη σήμανση ή την αρίθμηση συσκευασιών, ή κάθε αποδεικτικό στοιχείο που συνδέεται με τα ίδια τα εμπορεύματα.

Άρθρο 44

Εξ ολοκλήρου παραγόμενα προϊόντα

(άρθρο 64 παράγραφος 3 του κώδικα)

1. Τα ακόλουθα προϊόντα θεωρούνται ως παραγόμενα εξ ολοκλήρου σε δικαιούχο χώρα:

2. Οι όροι «τα πλοία της» και τα «πλοία-εργοστάσια» στην παράγραφο 1 στοιχεία η) και θ) ισχύουν μόνο για τα πλοία και τα πλοία-εργοστάσια που πληρούν όλες τις ακόλουθες απαιτήσεις:

3. Καθένας από τους όρους της παραγράφου 2 μπορεί να πληρούται σε κράτη μέλη ή σε διαφορετικές δικαιούχες χώρες, εφόσον όλες οι εμπλεκόμενες δικαιούχες χώρες επωφελούνται από την περιφερειακή σώρευση, σύμφωνα με το άρθρο 55 παράγραφοι 1 και 5. Σε αυτή την περίπτωση, τα προϊόντα θεωρείται ότι κατάγονται από τη δικαιούχο χώρα της οποίας τη σημαία φέρει το πλοίο ή το πλοίο-εργοστάσιο, σύμφωνα με την παράγραφο 2 στοιχείο β).

Το πρώτο εδάφιο εφαρμόζεται μόνο υπό την προϋπόθεση ότι τηρούνται οι όροι που προβλέπονται στο άρθρο 55 παράγραφος 2 στοιχεία α), γ) και δ).

Άρθρο 45

Επαρκώς επεξεργασμένα ή μεταποιημένα προϊόντα

(άρθρο 64 παράγραφος 3 του κώδικα)

1. Με την επιφύλαξη των άρθρων 47 και 48, τα προϊόντα τα οποία δεν παράγονται εξ ολοκλήρου στην οικεία δικαιούχο χώρα, κατά την έννοια του άρθρου 44, θεωρούνται καταγωγής αυτής της χώρας υπό την προϋπόθεση ότι πληρούνται οι όροι που περιλαμβάνονται στον κατάλογο του παραρτήματος 22-03 για τα εν λόγω προϊόντα.

2. Εάν ένα προϊόν που έχει αποκτήσει τον χαρακτήρα καταγόμενου από μια χώρα σύμφωνα με την παράγραφο 1 υποβληθεί σε περαιτέρω μεταποίηση σε αυτή τη χώρα και χρησιμοποιηθεί ως υλικό κατασκευής άλλου προϊόντος, δεν λαμβάνονται υπόψη οι μη καταγόμενες ύλες οι οποίες ενδεχομένως χρησιμοποιήθηκαν για την κατασκευή του.

Άρθρο 46

Μέσοι όροι

(άρθρο 64 παράγραφος 3 του κώδικα)

1. Το κατά πόσον πληρούνται οι απαιτήσεις του άρθρου 45 παράγραφος 1 κρίνεται για κάθε προϊόν.

Εντούτοις, όταν ο σχετικός κανόνας βασίζεται στην τήρηση μέγιστης περιεκτικότητας σε μη καταγόμενες ύλες, για να ληφθούν υπόψη οι διακυμάνσεις του κόστους και των συναλλαγματικών ισοτιμιών, η αξία των μη καταγόμενων υλών μπορεί να υπολογίζεται κατά μέσον όρο, όπως ορίζει η παράγραφος 2.

2. Στην περίπτωση που αναφέρεται στο δεύτερο εδάφιο της παραγράφου 1, υπολογίζεται μια μέση τιμή εργοστασίου του προϊόντος και μια μέση αξία των χρησιμοποιούμενων μη καταγόμενων υλών βάσει, αντίστοιχα, του αθροίσματος των τιμών εργοστασίου που εφαρμόζονται σε όλες τις πωλήσεις των προϊόντων που πραγματοποιήθηκαν κατά το προηγούμενο οικονομικό έτος και του αθροίσματος της αξίας όλων των μη καταγόμενων υλών που χρησιμοποιήθηκαν για την κατασκευή των προϊόντων κατά το προηγούμενο οικονομικό έτος, όπως ορίζεται στη χώρα εξαγωγής, ή όταν δεν υπάρχουν στοιχεία για ένα πλήρες οικονομικό έτος, κατά τη διάρκεια συντομότερης περιόδου η οποία δεν μπορεί να είναι μικρότερη των τριών μηνών.

3. Οι εξαγωγείς που επιλέγουν τη μέθοδο υπολογισμού κατά μέσον όρο εφαρμόζουν με συνέπεια τη μέθοδο αυτή κατά τη διάρκεια του έτους που έπεται του οικονομικού έτους αναφοράς ή, κατά περίπτωση, κατά τη διάρκεια του έτους που έπεται της συντομότερης περιόδου η οποία χρησιμοποιήθηκε ως περίοδος αναφοράς. Μπορούν να παύουν να εφαρμόζουν τη μέθοδο αυτή, όταν κατά τη διάρκεια ενός συγκεκριμένου οικονομικού έτους ή μιας μικρότερης αντιπροσωπευτικής περιόδου τουλάχιστον τριών μηνών, καταγράφουν παύση των διακυμάνσεων του κόστους ή των συναλλαγματικών ισοτιμιών οι οποίες δικαιολογούσαν τη χρήση αυτής της μεθόδου.

4. Οι μέσες τιμές που αναφέρονται στην παράγραφο 2 χρησιμοποιούνται ως τιμές εργοστασίου και αξία των μη καταγόμενων υλών, αντίστοιχα, για να διαπιστωθεί η τήρηση της μέγιστης περιεκτικότητας σε μη καταγόμενες ύλες.

Άρθρο 47

Ανεπαρκής επεξεργασία ή μεταποίηση

(άρθρο 64 παράγραφος 3 του κώδικα)

1. Με την επιφύλαξη της παραγράφου 3, οι ακόλουθες επεξεργασίες ή μεταποιήσεις θεωρούνται ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι απαιτήσεις του άρθρου 45:

2. Για τους σκοπούς της παραγράφου 1, οι εργασίες θεωρούνται απλές όταν για την εκτέλεσή τους δεν απαιτούνται ούτε ειδικές δεξιότητες ούτε μηχανές, συσκευές ή εργαλεία που κατασκευάζονται ή εγκαθίστανται ειδικά για τις εργασίες αυτές.

3. Όλες οι εργασίες που εκτελούνται σε δικαιούχο χώρα σε συγκεκριμένο προϊόν λαμβάνονται υπόψη όταν κρίνεται αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1.

Άρθρο 48

Γενικό όριο ανοχής

(άρθρο 64 παράγραφος 3 του κώδικα)

1. Κατά παρέκκλιση του άρθρου 45 και με την επιφύλαξη των παραγράφων 2 και 3 του παρόντος άρθρου, επιτρέπεται η χρησιμοποίηση μη καταγόμενων υλών οι οποίες, σύμφωνα με τους όρους του καταλόγου του παραρτήματος 22-03, δεν επιτρέπεται να χρησιμοποιούνται για την κατασκευή συγκεκριμένου προϊόντος, υπό την προϋπόθεση ότι η συνολική αξία ή το καθαρό βάρος τους που έχει υπολογιστεί για το προϊόν δεν υπερβαίνει:

2. Η παράγραφος 1 δεν επιτρέπει την υπέρβαση κανενός από τα ποσοστά μέγιστης περιεκτικότητας σε μη καταγόμενες ύλες τα οποία καθορίζονται στους κανόνες του καταλόγου του παραρτήματος 22-03.

3. Οι παράγραφοι 1 και 2 δεν εφαρμόζονται στα εξ ολοκλήρου παραγόμενα προϊόντα σε δικαιούχο χώρα κατά την έννοια του άρθρου 44. Εντούτοις, με την επιφύλαξη του άρθρου 47 και του άρθρου 49 παράγραφος 2, το όριο ανοχής που προβλέπεται στις παραγράφους αυτές εφαρμόζεται στο άθροισμα όλων των υλών που χρησιμοποιούνται για την κατασκευή ενός προϊόντος και για τις οποίες ο κανόνας του καταλόγου του παραρτήματος 22-03 για το προϊόν αυτό απαιτεί να είναι εξ ολοκλήρου παραγόμενες.

Άρθρο 49

Μονάδα χαρακτηρισμού

(άρθρο 64 παράγραφος 3 του κώδικα)

1. Η μονάδα χαρακτηρισμού για την εφαρμογή των διατάξεων του παρόντος υποτμήματος είναι το συγκεκριμένο προϊόν το οποίο θεωρείται ως μονάδα βάσης κατά την κατάταξη με τη χρησιμοποίηση του Εναρμονισμένου Συστήματος.

2. Όταν μια αποστολή αποτελείται από ορισμένα πανομοιότυπα προϊόντα που κατατάσσονται στην ίδια κλάση του Εναρμονισμένου Συστήματος, κάθε μεμονωμένο προϊόν λαμβάνεται υπόψη χωριστά κατά την εφαρμογή των διατάξεων του παρόντος υποτμήματος.

3. Όταν, βάσει του γενικού ερμηνευτικού κανόνα 5 του Εναρμονισμένου Συστήματος, η συσκευασία κατατάσσεται μαζί με το προϊόν που περιέχει, συνυπολογίζεται στον προσδιορισμό της καταγωγής.

Άρθρο 50

Εξαρτήματα, ανταλλακτικά και εργαλεία

(άρθρο 64 παράγραφος 3 του κώδικα)

Τα εξαρτήματα, ανταλλακτικά και εργαλεία που αποστέλλονται μαζί με ένα τεμάχιο εξοπλισμού, μηχανή, συσκευή ή όχημα και τα οποία αποτελούν μέρος του κανονικού τους εξοπλισμού και συμπεριλαμβάνονται στην τιμή εργοστασίου, θεωρείται ότι αποτελούν ένα ενιαίο σύνολο με το τεμάχιο εξοπλισμού, τη μηχανή, τη συσκευή ή το όχημα.

Άρθρο 51

Σύνολα

(άρθρο 64 παράγραφος 3 του κώδικα)

Τα σύνολα, όπως ορίζονται στον γενικό ερμηνευτικό κανόνα 3β) του Εναρμονισμένου Συστήματος, θεωρούνται καταγόμενα προϊόντα όταν όλα τα συστατικά μέρη τους είναι καταγόμενα.

Όταν ένα σύνολο αποτελείται από καταγόμενα και μη καταγόμενα προϊόντα, ολόκληρο το σύνολο θεωρείται καταγόμενο, υπό τον όρο ότι η αξία των μη καταγόμενων προϊόντων δεν υπερβαίνει το 15 % της τιμής εργοστασίου του συνόλου.

Άρθρο 52

Ουδέτερα στοιχεία

(άρθρο 64 παράγραφος 3 του κώδικα)

Για να προσδιοριστεί αν ένα προϊόν είναι καταγόμενο, δεν λαμβάνεται υπόψη η καταγωγή των κατωτέρω στοιχείων που χρησιμοποιούνται ενδεχομένως για την κατασκευή του:

Υποτμήμα 3

Κανόνες περί σώρευσης και διαχείρισης αποθεμάτων υλώνΕφαρμόζεται στο πλαίσιο του ΣΓΠ της Ένωσης

Άρθρο 53

Διμερής σώρευση

(άρθρο 64 παράγραφος 3 του κώδικα)

Η διμερής σώρευση επιτρέπει να θεωρούνται ύλες καταγωγής δικαιούχου χώρας προϊόντα καταγωγής της Ένωσης, όταν ενσωματώνονται σε ένα προϊόν που κατασκευάζεται σε αυτή τη χώρα, υπό τον όρο ότι η επεξεργασία ή μεταποίηση που πραγματοποιείται στη χώρα αυτή υπερβαίνει τις εργασίες που περιγράφονται στο άρθρο 47 παράγραφος 1.

Τα άρθρα 41 έως 52 και οι διατάξεις που αφορούν τον εκ των υστέρων έλεγχο των αποδεικτικών καταγωγής εφαρμόζονται κατ’ αναλογία στις εξαγωγές από την Ένωση προς δικαιούχο χώρα για τους σκοπούς της διμερούς σώρευσης.

Άρθρο 54

Σώρευση με τη Νορβηγία, την Ελβετία ή την Τουρκία

(άρθρο 64 παράγραφος 3 του κώδικα)

1. Η σώρευση με τη Νορβηγία, την Ελβετία ή την Τουρκία επιτρέπει σε προϊόντα καταγωγής στις εν λόγω χώρες να θεωρούνται ύλες καταγωγής δικαιούχου χώρας υπό τον όρο ότι η επεξεργασία ή η μεταποίηση που πραγματοποιείται εκεί υπερβαίνει τις εργασίες που περιγράφονται στο άρθρο 47 παράγραφος 1.

2. Η σώρευση με τη Νορβηγία, την Ελβετία ή την Τουρκία δεν εφαρμόζεται στα προϊόντα που υπάγονται στα κεφάλαια 1 έως 24 του Εναρμονισμένου Συστήματος.

Άρθρο 55

Περιφερειακή σώρευση

(άρθρο 64 παράγραφος 3 του κώδικα)

1. Η περιφερειακή σώρευση εφαρμόζεται στις ακόλουθες τέσσερις χωριστές περιφερειακές ομάδες:

2. Η περιφερειακή σώρευση μεταξύ χωρών της ίδιας ομάδας εφαρμόζεται μόνο όταν πληρούνται οι ακόλουθοι όροι:

Για τους σκοπούς του στοιχείου β), όταν η ιδιοχαρακτηριστική εργασία που ορίζεται στο παράρτημα 22-03 μέρος II δεν είναι ίδια για όλες τις χώρες που συμμετέχουν στη σώρευση, η καταγωγή των προϊόντων που εξάγονται από μια χώρα σε άλλη χώρα της περιφερειακής ομάδας για περιφερειακή σώρευση καθορίζεται βάσει του κανόνα ο οποίος θα εφαρμοζόταν εάν τα προϊόντα εξάγονταν στην Ένωση.

Εάν οι χώρες μιας περιφερειακής ομάδας έχουν συμμορφωθεί ήδη πριν από την 1η Ιανουαρίου 2011 με τα στοιχεία γ) και δ) του πρώτου εδαφίου, δεν απαιτείται νέα ανάληψη δέσμευσης.

3. Οι ύλες που απαριθμούνται στο παράρτημα 22-04 εξαιρούνται από την προβλεπόμενη στην παράγραφο 2 περιφερειακή σώρευση σε περίπτωση που:

4. Η περιφερειακή σώρευση μεταξύ δικαιούχων χωρών της ίδιας περιφερειακής ομάδας εφαρμόζεται μόνο υπό τον όρο ότι η επεξεργασία ή μεταποίηση στη δικαιούχο χώρα στην οποία οι ύλες υποβάλλονται σε περαιτέρω μεταποίηση ή ενσωματώνονται, υπερβαίνει τις εργασίες που περιγράφονται στο άρθρο 47 παράγραφος 1 και, στην περίπτωση των κλωστοϋφαντουργικών προϊόντων, υπερβαίνει και τις εργασίες που καθορίζονται στο παράρτημα 22-05.

Όταν δεν πληρούται ο όρος που αναφέρεται στο πρώτο εδάφιο και οι ύλες υπόκεινται σε μία ή περισσότερες εργασίες που περιγράφονται στο άρθρο 47 παράγραφος 1 στοιχεία β) έως ιζ), η χώρα που πρέπει να δηλωθεί ως χώρα καταγωγής στο εκδοθέν ή συνταχθέν αποδεικτικό καταγωγής για τους σκοπούς της εξαγωγής των προϊόντων στην Ένωση είναι η χώρα της περιφερειακής ομάδας στην οποία αναλογεί το υψηλότερο ποσοστό της δασμολογητέας αξίας των χρησιμοποιούμενων υλών που κατάγονται από άλλες χώρες της περιφερειακής ομάδας.

Όταν τα προϊόντα εξάγονται χωρίς περαιτέρω επεξεργασία ή μεταποίηση, ή έχουν υποστεί μόνο τις εργασίες που περιγράφονται στο άρθρο 47 παράγραφος 1 στοιχείο α), η χώρα που πρέπει να δηλωθεί ως χώρα καταγωγής στο εκδοθέν ή συνταχθέν αποδεικτικό καταγωγής για τους σκοπούς της εξαγωγής των προϊόντων στην Ένωση είναι η δικαιούχος χώρα που εμφανίζεται στο αποδεικτικό καταγωγής που έχει εκδοθεί ή συνταχθεί στη δικαιούχο χώρα στην οποία κατασκευάστηκαν τα προϊόντα.

5. Μετά από αίτηση των αρχών δικαιούχου χώρας της ομάδας Ι ή της ομάδας ΙΙΙ, η Επιτροπή μπορεί να παραχωρήσει περιφερειακή σώρευση μεταξύ αυτών των χωρών, υπό τον όρο ότι βεβαιώνεται ότι πληρούνται όλοι οι ακόλουθοι όροι:

Η αίτηση που αναφέρεται στο πρώτο εδάφιο τεκμηριώνεται με στοιχεία που αποδεικνύουν ότι τηρούνται οι όροι του εν λόγω εδαφίου και απευθύνεται στην Επιτροπή. Η Επιτροπή αποφασίζει σχετικά με την αίτηση λαμβάνοντας υπόψη όλα τα σχετικά με τη σώρευση στοιχεία που θεωρεί ουσιαστικής σημασίας, συμπεριλαμβανομένων των προς σώρευση υλών.

6. Όταν χορηγείται, η περιφερειακή σώρευση μεταξύ δικαιούχων χωρών της ομάδας Ι ή της ομάδας ΙΙΙ παρέχει τη δυνατότητα οι ύλες καταγωγής χώρας που ανήκει σε μια περιφερειακή ομάδα να θεωρούνται ύλες καταγωγής χώρας της άλλης περιφερειακής ομάδας, όταν ενσωματώνονται σε ένα προϊόν το οποίο παράγεται εκεί, υπό τον όρο ότι η επεξεργασία ή μεταποίηση στην τελευταία δικαιούχο χώρα υπερβαίνει τις εργασίες που περιγράφονται στο άρθρο 47 παράγραφος 1 και, στην περίπτωση των κλωστοϋφαντουργικών προϊόντων, υπερβαίνει και τις εργασίες που καθορίζονται στο παράρτημα 22-05.

Όταν δεν πληρούται ο όρος που αναφέρεται στο πρώτο εδάφιο και οι ύλες υπόκεινται σε μία ή περισσότερες εργασίες που περιγράφονται στο άρθρο 47 παράγραφος 1 στοιχεία β) έως ιζ), η χώρα που πρέπει να δηλωθεί ως χώρα καταγωγής στο αποδεικτικό καταγωγής για τους σκοπούς της εξαγωγής των προϊόντων στην Ένωση είναι η χώρα που συμμετέχει στη σώρευση στην οποία αναλογεί το υψηλότερο ποσοστό της αξίας των χρησιμοποιούμενων υλών που κατάγονται από χώρες που συμμετέχουν στη σώρευση.

Όταν τα προϊόντα εξάγονται χωρίς περαιτέρω επεξεργασία ή μεταποίηση, ή έχουν υποστεί μόνο τις εργασίες που περιγράφονται στο άρθρο 47 παράγραφος 1 στοιχείο α), η χώρα που πρέπει να δηλωθεί ως χώρα καταγωγής στο εκδοθέν ή συνταχθέν αποδεικτικό καταγωγής για τους σκοπούς της εξαγωγής των προϊόντων στην Ένωση είναι η δικαιούχος χώρα που εμφανίζεται στο αποδεικτικό καταγωγής που έχει εκδοθεί ή συνταχθεί στη δικαιούχο χώρα στην οποία κατασκευάστηκαν τα προϊόντα.

7. Η Επιτροπή θα δημοσιεύσει στην Επίσημη Εφημερίδα της Ευρωπαϊκής Ένωσης (σειρά C) την ημερομηνία κατά την οποία αρχίζει να ισχύει η προβλεπόμενη στην παράγραφο 5 σώρευση μεταξύ χωρών της ομάδας Ι και της ομάδας ΙΙΙ, τις χώρες που συμμετέχουν σε αυτή τη σώρευση και, κατά περίπτωση, τον κατάλογο των υλών στις οποίες εφαρμόζεται η σώρευση.

8. Τα άρθρα 41 έως 52, και οι διατάξεις που αφορούν τον εκ των υστέρων έλεγχο των αποδεικτικών καταγωγής εφαρμόζονται κατ’ αναλογία στις εξαγωγές από την Ένωση προς δικαιούχο χώρα για τους σκοπούς της περιφερειακής σώρευσης.

Άρθρο 56

Διευρυμένη σώρευση

(άρθρο 64 παράγραφος 3 του κώδικα)

1. Μετά από αίτηση των αρχών δικαιούχου χώρας, η Επιτροπή μπορεί να παραχωρήσει διευρυμένη σώρευση μεταξύ μιας δικαιούχου χώρας και μιας χώρας με την οποία η Ένωση έχει συνάψει συμφωνία ελεύθερων συναλλαγών σύμφωνα με το άρθρο XXIV της ισχύουσας Γενικής Συμφωνίας Δασμών και Εμπορίου (ΓΣΔΕ), υπό την προϋπόθεση ότι πληρούνται όλοι οι ακόλουθοι όροι:

Η αναφερόμενη στο πρώτο εδάφιο αίτηση περιέχει κατάλογο των υλών που αφορά η σώρευση, τεκμηριώνεται με στοιχεία που αποδεικνύουν ότι πληρούνται οι όροι των στοιχείων α) και β) του πρώτου εδαφίου και απευθύνεται στην Επιτροπή. Σε περίπτωση μεταβολής των εν λόγω υλών υποβάλλεται άλλη αίτηση.

Οι ύλες που υπάγονται στα κεφάλαια 1 έως 24 του Εναρμονισμένου Συστήματος εξαιρούνται από τη διευρυμένη σώρευση.

2. Στις αναφερόμενες στην παράγραφο 1 περιπτώσεις διευρυμένης σώρευσης, η καταγωγή των χρησιμοποιούμενων υλών και οι εφαρμοστέες έγγραφες αποδείξεις καταγωγής καθορίζονται σύμφωνα με τους κανόνες της σχετικής συμφωνίας ελεύθερων συναλλαγών. Η καταγωγή των προϊόντων που προορίζονται για εξαγωγή στην Ένωση προσδιορίζεται σύμφωνα με τους κανόνες καταγωγής του παρόντος υποτμήματος 2.

Για να αποκτήσει το παραγόμενο προϊόν τον χαρακτήρα καταγόμενου προϊόντος, δεν είναι απαραίτητο να έχουν υποστεί επαρκή επεξεργασία ή μεταποίηση οι ύλες καταγωγής χώρας με την οποία η Ένωση έχει συνάψει συμφωνία ελεύθερων συναλλαγών, οι οποίες χρησιμοποιούνται σε δικαιούχο χώρα για την κατασκευή του προϊόντος που πρόκειται να εξαχθεί στην Ένωση, υπό την προϋπόθεση ότι η επεξεργασία ή μεταποίηση στην οικεία δικαιούχο χώρα υπερβαίνει τις εργασίες που περιγράφονται στο άρθρο 47 παράγραφος 1.

3. Η Επιτροπή θα δημοσιεύσει στην Επίσημη Εφημερίδα της Ευρωπαϊκής Ένωσης (σειρά C) την ημερομηνία κατά την οποία αρχίζει να ισχύει η διευρυμένη σώρευση, τις χώρες που συμμετέχουν σε αυτή τη σώρευση και τον κατάλογο των υλών στις οποίες εφαρμόζεται η σώρευση.

Άρθρο 57

Εφαρμογή της διμερούς σώρευσης ή της σώρευσης με τη Νορβηγία, την Ελβετία ή την Τουρκία σε συνδυασμό με περιφερειακή σώρευση

(άρθρο 64 παράγραφος 3 του κώδικα)

Όταν η διμερής σώρευση ή η σώρευση με τη Νορβηγία, την Ελβετία ή την Τουρκία χρησιμοποιείται σε συνδυασμό με περιφερειακή σώρευση, το παραγόμενο προϊόν αποκτά την καταγωγή μίας από τις χώρες της αντίστοιχης περιφερειακής ομάδας, η οποία προσδιορίζεται σύμφωνα με το άρθρο 55 παράγραφος 4 πρώτο και δεύτερο εδάφιο ή, κατά περίπτωση, με το άρθρο 55 παράγραφος 6 πρώτο και δεύτερο εδάφιο.

Άρθρο 58

Λογιστικός διαχωρισμός των αποθεμάτων υλών ενωσιακών εξαγωγέων

(άρθρο 64 παράγραφος 3 του κώδικα)

1. Εάν κατά την επεξεργασία ή μεταποίηση ενός προϊόντος χρησιμοποιούνται καταγόμενες και μη καταγόμενες ανταλλάξιμες ύλες, οι τελωνειακές αρχές των κρατών μελών μπορούν, μετά από γραπτή αίτηση οικονομικών φορέων εγκατεστημένων στο τελωνειακό έδαφος της Ένωσης, να επιτρέπουν τη διαχείριση των υλών στην Ένωση με τη χρησιμοποίηση της μεθόδου του λογιστικού διαχωρισμού για τη μετέπειτα εξαγωγή σε δικαιούχο χώρα στο πλαίσιο διμερούς σώρευσης, χωρίς να διατηρούν τις ύλες σε χωριστά αποθέματα.

2. Οι τελωνειακές αρχές του κράτους μέλους μπορούν να επιβάλλουν τους όρους που κρίνουν απαραίτητους για τη χορήγηση της αναφερόμενης στην παράγραφο 1 άδειας.

Άδεια χορηγείται μόνο εάν με τη χρησιμοποίηση της αναφερόμενης στην παράγραφο 1 μεθόδου μπορεί να εξασφαλιστεί ότι, ανά πάσα στιγμή, η ποσότητα των παραγόμενων προϊόντων τα οποία θα μπορούσαν να θεωρηθούν προϊόντα «καταγωγής Ένωσης» είναι η ίδια με τον αριθμό που θα προέκυπτε με τη χρησιμοποίηση μεθόδου φυσικού διαχωρισμού των αποθεμάτων.

Εάν επιτραπεί, η μέθοδος εφαρμόζεται και η εφαρμογή της καταγράφεται βάσει των εφαρμοστέων στην Ευρωπαϊκή Ένωση γενικών λογιστικών αρχών.

3. Ο δικαιούχος της μεθόδου που αναφέρεται στην παράγραφο 1 συντάσσει αποδεικτικό καταγωγής για την ποσότητα των προϊόντων που μπορούν να θεωρηθούν καταγωγής της Ένωσης ή, μέχρι να τεθεί σε εφαρμογή το σύστημα των εγγεγραμμένων εξαγωγέων, υποβάλλει αίτηση χορήγησης του εν λόγω αποδεικτικού. Μετά από αίτηση των τελωνειακών αρχών των κρατών μελών, ο δικαιούχος υποβάλλει δήλωση για τον τρόπο διαχείρισης των ποσοτήτων.

4. Οι τελωνειακές αρχές των κρατών μελών παρακολουθούν τον τρόπο χρήσης της άδειας που αναφέρεται στην παράγραφο 1.

Μπορούν να ανακαλέσουν την άδεια στις ακόλουθες περιπτώσεις:

Υποτμήμα 4

Ορισμός της έννοιας «καταγόμενα προϊόντα» που εφαρμόζεται στο πλαίσιο των κανόνων καταγωγής για τους σκοπούς των προτιμησιακών δασμολογικών μέτρων που θεσπίζονται μονομερώς από την Ένωση για ορισμένες χώρες ή εδάφη

Άρθρο 59

Γενικές απαιτήσεις

(άρθρο 64 παράγραφος 3 του κώδικα)

1. Για την εφαρμογή των διατάξεων περί προτιμησιακών δασμολογικών μέτρων που θεσπίστηκαν μονομερώς από την Ένωση υπέρ ορισμένων χωρών, ομάδων χωρών ή εδαφών (εφεξής καλούμενων «δικαιούχος χώρα ή έδαφος»), εξαιρουμένων εκείνων που αναφέρονται στο υποτμήμα 2 του παρόντος τμήματος και των συνδεδεμένων με την Ένωση υπερπόντιων χωρών ή εδαφών, θεωρούνται προϊόντα καταγωγής δικαιούχου χώρας ή εδάφους:

2. Για την εφαρμογή των διατάξεων του παρόντος υποτμήματος, τα προϊόντα καταγωγής της Ένωσης, κατά την έννοια της παραγράφου 3 του παρόντος άρθρου, που έχουν αποτελέσει σε δικαιούχο χώρα ή έδαφος αντικείμενο επεξεργασιών ή μεταποιήσεων, οι οποίες υπερβαίνουν εκείνες που απαριθμούνται στο άρθρο 62, θεωρούνται προϊόντα καταγωγής της εν λόγω δικαιούχου χώρας ή εδάφους.

3. Για τον προσδιορισμό της καταγωγής των προϊόντων που παράγονται στην Ένωση, εφαρμόζονται κατ’ αναλογία οι διατάξεις της παραγράφου 1.

Άρθρο 60

Εξ ολοκλήρου παραγόμενα προϊόντα

(άρθρο 64 παράγραφος 3 του κώδικα)

1. Θεωρούνται ως παραγόμενα εξ ολοκλήρου σε δικαιούχο χώρα ή έδαφος ή στην Ένωση:

2. Οι όροι «τα πλοία της» και τα «πλοία-εργοστάσιά της» στην παράγραφο 1 στοιχεία ζ) και η) ισχύουν μόνο για τα πλοία και τα πλοία-εργοστάσια που πληρούν τις ακόλουθες προϋποθέσεις:

3. Οι όροι «δικαιούχος χώρα ή έδαφος» και «Ένωση» καλύπτουν επίσης τα χωρικά ύδατα της εν λόγω δικαιούχου χώρας ή εδάφους ή των κρατών μελών.

4. Τα πλοία ανοικτής θαλάσσης, συμπεριλαμβανομένων και των πλοίων εργοστασίων, επί των οποίων πραγματοποιείται επεξεργασία ή μεταποίηση των αλιευμάτων τους, θεωρούνται ότι αποτελούν μέρος του εδάφους της δικαιούχου χώρας ή εδάφους ή του κράτους μέλους στο οποίο ανήκουν, υπό τον όρο ότι πληρούν τις προϋποθέσεις της παραγράφου 2.

Άρθρο 61

Επαρκώς επεξεργασμένα ή μεταποιημένα προϊόντα

(άρθρο 64 παράγραφος 3 του κώδικα)

Για τους σκοπούς του άρθρου 59, προϊόντα που δεν έχουν παραχθεί εξ ολοκλήρου σε δικαιούχο χώρα ή έδαφος ή στην Ένωση θεωρείται ότι υπέστησαν επαρκή επεξεργασία ή μεταποίηση, εφόσον πληρούνται οι προϋποθέσεις του πίνακα που περιλαμβάνεται στο παράρτημα 22-11.

Οι προϋποθέσεις αυτές αναφέρουν, για όλα τα προϊόντα που καλύπτονται από το παρόν υποτμήμα, την επεξεργασία ή τη μεταποίηση που πρέπει να υποστούν οι μη καταγόμενες ύλες που χρησιμοποιούνται για την κατασκευή των προϊόντων αυτών και εφαρμόζονται μόνο σε σχέση με αυτές τις ύλες.

Αν ένα προϊόν, που έχει αποκτήσει το χαρακτήρα καταγωγής με την ικανοποίηση των όρων που καθορίζονται στον κατάλογο για το προϊόν αυτό, χρησιμοποιείται για την κατασκευή ενός άλλου προϊόντος, οι προϋποθέσεις που ισχύουν για το προϊόν στο οποίο τούτο ενσωματώνεται δεν ισχύουν και ως προς αυτό και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του.

Άρθρο 62

Ανεπαρκής επεξεργασία ή μεταποίηση

(άρθρο 64 παράγραφος 3 του κώδικα)

1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι απαιτήσεις του άρθρου 61:

2. Όλες οι εργασίες που διενεργούνται είτε εντός της δικαιούχου χώρας ή εδάφους είτε εντός της Ένωσης σε συγκεκριμένο προϊόν πρέπει να εξετάζονται από κοινού, όταν πρόκειται να οριστεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ανεπαρκής κατά την έννοια της παραγράφου 1.

Άρθρο 63

Μονάδα χαρακτηρισμού

(άρθρο 64 παράγραφος 3 του κώδικα)

1. Η μονάδα χαρακτηρισμού για την εφαρμογή των διατάξεων του παρόντος υποτμήματος συνίσταται σε ένα συγκεκριμένο προϊόν, το οποίο θεωρείται η μονάδα βάσης για τον προσδιορισμό της κατάταξης σύμφωνα με την ονοματολογία του εναρμονισμένου συστήματος.

Σύμφωνα με αυτά:

2. Όταν, βάσει του γενικού ερμηνευτικού κανόνα 5 του Εναρμονισμένου Συστήματος, η συσκευασία κατατάσσεται μαζί με το προϊόν που περιέχει, συνυπολογίζεται στον προσδιορισμό της καταγωγής.

Άρθρο 64

Γενικό όριο ανοχής

(άρθρο 64 παράγραφος 3 του κώδικα)

1. Κατά παρέκκλιση των διατάξεων του άρθρου 61, είναι δυνατή η χρησιμοποίηση μη καταγόμενων υλών κατά την κατασκευή δεδομένου προϊόντος, υπό τον όρο ότι η συνολική τους αξία δεν υπερβαίνει το 10 % της τιμής εκ του εργοστασίου του προϊόντος.

Όταν στον κατάλογο περιέχονται ένα ή περισσότερα ποσοστά για τη μέγιστη αξία των μη καταγόμενων υλών η εφαρμογή του πρώτου εδαφίου δεν συνεπάγεται υπέρβαση αυτών των ποσοστών.

2. Η παράγραφος 1 δεν ισχύει για προϊόντα που υπάγονται στα κεφάλαια 50 έως 63 του Εναρμονισμένου Συστήματος.

Άρθρο 65

Εξαρτήματα, ανταλλακτικά και εργαλεία

(άρθρο 64 παράγραφος 3 του κώδικα)

Τα εξαρτήματα, ανταλλακτικά και εργαλεία που παραδίδονται μαζί με ένα είδος εξοπλισμού, μηχανή, συσκευή ή όχημα, αποτελούν μέρος του κανονικού τους εξοπλισμού και συμπεριλαμβάνονται στην τιμή του τελευταίου ή δεν τιμολογούνται ξεχωριστά, θεωρούνται ότι αποτελούν σύνολο με το εν λόγω είδος εξοπλισμού, τη μηχανή, τη συσκευή ή το όχημα.

Άρθρο 66

Σύνολα

(άρθρο 64 παράγραφος 3 του κώδικα)

Τα σύνολα, όπως ορίζονται στον γενικό ερμηνευτικό κανόνα 3 του Εναρμονισμένου Συστήματος, θεωρούνται καταγόμενα προϊόντα όταν όλα τα συστατικά μέρη τους είναι καταγόμενα. Ωστόσο, ένας συνδυασμός εμπορευμάτων αποτελούμενος από προϊόντα καταγόμενα και μη θεωρείται στο σύνολό του καταγόμενος, υπό τον όρο ότι η αξία των μη καταγόμενων προϊόντων δεν υπερβαίνει το 15 % της τιμής εκ του εργοστασίου του συνδυασμού.

Άρθρο 67

Ουδέτερα στοιχεία

(άρθρο 64 παράγραφος 3 του κώδικα)

Για να προσδιοριστεί εάν ένα προϊόν έχει τον χαρακτήρα καταγωγής, δεν είναι αναγκαίο να καθορίζεται η καταγωγή των παρακάτω που χρησιμοποιούνται, ενδεχομένως, για την παραγωγή του:

Υποτμήμα 5

Εδαφικές απαιτήσεις που εφαρμόζεται στο πλαίσιο των κανόνων καταγωγής για τους σκοπούς των προτιμησιακών δασμολογικών μέτρων που θεσπίζονται μονομερώς από την Ένωση για ορισμένες χώρες ή εδάφη

Άρθρο 68

Αρχή της εδαφικότητας

(άρθρο 64 παράγραφος 3 του κώδικα)

Οι όροι του υποτμήματος 4 και του παρόντος υποτμήματος σχετικά με την απόκτηση του χαρακτήρα καταγωγής, πρέπει να πληρούνται ανελλιπώς στη δικαιούχο χώρα ή έδαφος ή στην Ένωση.

Σε περίπτωση επιστροφής καταγόμενων προϊόντων που έχουν εξαχθεί από τη δικαιούχο χώρα ή έδαφος ή την Ένωση σε άλλη χώρα, τα προϊόντα αυτά θεωρούνται μη καταγόμενα, εκτός εάν μπορεί να αποδειχθεί στις αρμόδιες αρχές, κατά τρόπο που κρίνεται ικανοποιητικός από αυτές, ότι πληρούνται οι ακόλουθες προϋποθέσεις:

Άρθρο 69

Απευθείας μεταφορά

(άρθρο 64 παράγραφος 3 του κώδικα)

1. Πρέπει να θεωρούνται ότι μεταφέρονται απευθείας από τη δικαιούχο χώρα ή έδαφος στην Ένωση ή από την Ένωση στη δικαιούχο χώρα ή έδαφος:

2. Για να αποδειχτεί ότι πληρούνται οι προϋποθέσεις που αναφέρονται στην παράγραφο 1 στοιχείο β) προσκομίζεται στις αρμόδιες τελωνειακές αρχές οιονδήποτε από τα ακόλουθα:

Άρθρο 70

Εκθέσεις

(άρθρο 64 παράγραφος 3 του κώδικα)

1. Προϊόντα καταγωγής που αποστέλλονται από δικαιούχο χώρα ή έδαφος για να συμμετάσχουν σε έκθεση που διοργανώνεται σε άλλη χώρα και πωλούνται μετά την έκθεση για να εισαχθούν στην Ένωση, εμπίπτουν κατά την εισαγωγή στις δασμολογικές προτιμήσεις που αναφέρονται στο άρθρο 59, υπό τον όρο ότι τα προϊόντα πληρούν τις προϋποθέσεις του υποτμήματος 4 και του παρόντος υποτμήματος, προκειμένου να θεωρηθούν ως καταγόμενα από τη δικαιούχο χώρα ή έδαφος και ότι αποδεικνύεται στις αρμόδιες τελωνειακές αρχές της Ένωσης ότι:

2. Πρέπει να υποβάλλεται στις τελωνειακές αρχές της Ένωσης πιστοποιητικό κυκλοφορίας εμπορευμάτων EUR.1 κατά τον συνήθη τρόπο. Στο πιστοποιητικό αναγράφεται το όνομα και η διεύθυνση της έκθεσης. Είναι δυνατό να ζητηθούν, όπου κρίνεται αναγκαίο, συμπληρωματικές έγγραφες αποδείξεις σχετικά με τη φύση των προϊόντων και με τις συνθήκες υπό τις οποίες εκτέθηκαν τα προϊόντα.

3. Η παράγραφος 1 ισχύει για κάθε έκθεση εμπορικού, βιομηχανικού, γεωργικού ή βιοτεχνικού χαρακτήρα, εμποροπανήγυρη ή παρόμοια δημόσια εκδήλωση που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο.

ΚΕΦΑΛΑΙΟ 2

Δασμολογητέα αξία των εμπορευμάτων

Άρθρο 71

Απλούστευση

(άρθρο 73 του κώδικα)

1. Η άδεια που αναφέρεται στο άρθρο 73 του κώδικα μπορεί να χορηγείται εφόσον πληρούνται οι κάτωθι προϋποθέσεις:

2. Η χορήγηση της άδειας εξαρτάται από την εκπλήρωση των ακόλουθων προϋποθέσεων εκ μέρους του αιτούντος:

ΤΙΤΛΟΣ III

ΤΕΛΩΝΕΙΑΚΗ ΟΦΕΙΛΗ ΚΑΙ ΕΓΓΥΗΣΕΙΣ

ΚΕΦΑΛΑΙΟ 1

Γένεση της τελωνειακής οφειλής

Τμήμα 1

Κοινές διατάξεις για τις τελωνειακές οφειλές που γεννώνται κατά την εισαγωγή και την εξαγωγή

Υποτμήμα 1

Κανόνες υπολογισμού του ποσού των εισαγωγικών ή εξαγωγικών δασμών

Άρθρο 72

Υπολογισμός του ποσού του εισαγωγικού δασμού σε μεταποιημένα προϊόντα που προκύπτουν από τελειοποίηση προς επανεξαγωγή

(άρθρο 86 παράγραφος 3 του κώδικα)

1. Προκειμένου να καθοριστεί το ποσό του εισαγωγικού δασμού σε μεταποιημένα προϊόντα σύμφωνα με το άρθρο 86 παράγραφος 3 του κώδικα, η ποσότητα των εμπορευμάτων που υπάγονται στο καθεστώς τελειοποίησης προς επανεξαγωγή και θεωρείται ότι περιέχονται στα μεταποιημένα προϊόντα για τα οποία γεννάται μια τελωνειακή οφειλή, καθορίζεται σύμφωνα με τις παραγράφους 2 και 6.

2. Η ποσοτική μέθοδος που προβλέπεται στις παραγράφους 3 και 4 εφαρμόζεται στις ακόλουθες περιπτώσεις:

3. Στην περίπτωση της παραγράφου 2 στοιχείο α), η ποσότητα των εμπορευμάτων που υπάγονται σε καθεστώς τελειοποίησης προς επανεξαγωγή και θεωρείται ότι περιέχονται στα μεταποιημένα προϊόντα για τα οποία γεννάται τελωνειακή οφειλή καθορίζεται με την εφαρμογή του ποσοστού στο οποίο τα μεταποιημένα προϊόντα για τα οποία γεννάται τελωνειακή οφειλή αποτελούν τη συνολική ποσότητα των μεταποιημένων προϊόντων που προκύπτουν από την εργασία μεταποίησης, στη συνολική ποσότητα των εμπορευμάτων που υπάγονται στο καθεστώς τελειοποίησης προς επανεξαγωγή.

4. Στην περίπτωση της παραγράφου 2 στοιχείο β), η ποσότητα των εμπορευμάτων που υπάγονται σε καθεστώς τελειοποίησης προς επανεξαγωγή και θεωρείται ότι περιέχονται στα μεταποιημένα προϊόντα για τα οποία γεννάται τελωνειακή οφειλή καθορίζεται με την εφαρμογή στη συνολική ποσότητα των εμπορευμάτων που υπάγονται στο καθεστώς τελειοποίησης προς επανεξαγωγή ενός ποσοστού που υπολογίζεται πολλαπλασιάζοντας τους εξής συντελεστές:

5. Ποσότητες εμπορευμάτων υπαγόμενων στο εν λόγω καθεστώς οι οποίες καταστρέφονται ή χάνονται κατά τη διάρκεια των εργασιών τελειοποίησης, ιδίως λόγω εξάτμισης, ξήρανσης, εξάχνωσης ή διαρροής, δεν λαμβάνονται υπόψη στην εφαρμογή της ποσοτικής μεθόδου.

6. Σε περιπτώσεις εκτός των αναφερόμενων στην παράγραφο 2, η μέθοδος κατ’ αξία εφαρμόζεται σύμφωνα με το δεύτερο, τρίτο και τέταρτο εδάφιο.

Η ποσότητα των εμπορευμάτων που υπάγονται σε καθεστώς τελειοποίησης προς επανεξαγωγή και θεωρείται ότι περιέχονται στα μεταποιημένα προϊόντα για τα οποία γεννάται τελωνειακή οφειλή καθορίζεται με την εφαρμογή στη συνολική ποσότητα των εμπορευμάτων που υπάγονται στο καθεστώς τελειοποίησης προς επανεξαγωγή ενός ποσοστού που υπολογίζεται πολλαπλασιάζοντας τους εξής συντελεστές:

Για τους σκοπούς εφαρμογής της μεθόδου κατ’ αξία, η αξία των μεταποιημένων προϊόντων καθορίζεται με βάση τις ισχύουσες στο τελωνειακό έδαφος της Ένωσης τιμές εκ του εργοστασίου ή, όταν οι εν λόγω τιμές δεν δύνανται να προσδιοριστούν, με βάση τις ισχύουσες στο τελωνειακό έδαφος της Ένωσης τιμές πώλησης για πανομοιότυπα ή ομοειδή προϊόντα. Οι τιμές που εφαρμόζονται μεταξύ μερών που φαίνεται ότι συνδέονται μεταξύ τους ή ότι έχουν συνάψει μεταξύ τους συμψηφιστικό διακανονισμό δεν δύνανται να χρησιμοποιηθούν για τον καθορισμό της αξίας των μεταποιημένων προϊόντων παρά μόνον εφόσον διαπιστώνεται ότι δεν επηρεάζονται από τη μεταξύ των μερών σχέση.

Όταν η αξία των μεταποιημένων προϊόντων δεν μπορεί να προσδιοριστεί σύμφωνα με το τρίτο εδάφιο, καθορίζεται με κάθε άλλη εύλογη μέθοδο.

Άρθρο 73

Εφαρμογή των διατάξεων του καθεστώτος ειδικού προορισμού στα μεταποιημένα προϊόντα που προκύπτουν από τελειοποίηση προς επανεξαγωγή

(άρθρο 86 παράγραφος 3 του κώδικα)

1. Για τους σκοπούς εφαρμογής του άρθρου 86 παράγραφος 3 του κώδικα, κατά τον καθορισμό του ποσού του εισαγωγικού δασμού που αντιστοιχεί στην τελωνειακή οφειλή που γεννάται για τα μεταποιημένα προϊόντα που προκύπτουν από το καθεστώς της τελειοποίησης προς επανεξαγωγή, τα εμπορεύματα που υπάγονται στο εν λόγω καθεστώς επωφελούνται, λόγω της ειδικής τους χρήσης, από απαλλαγή από τον δασμό ή από μείωση του δασμολογικού συντελεστή, η οποία θα είχε εφαρμοστεί στα εμπορεύματα εάν είχαν υπαχθεί στο καθεστώς ειδικού προορισμού σύμφωνα με το άρθρο 254 του κώδικα.

2. Η παράγραφος 1 εφαρμόζεται εφόσον πληρούνται οι ακόλουθες προϋποθέσεις:

Άρθρο 74

Εφαρμογή της προτιμησιακής δασμολογικής μεταχείρισης σε εμπορεύματα που υπάγονται σε τελειοποίηση προς επανεξαγωγή

(άρθρο 86 παράγραφος 3 του κώδικα)

Για τους σκοπούς εφαρμογής του άρθρου 86 παράγραφος 3 του κώδικα, σε περίπτωση που, κατά το χρόνο αποδοχής της τελωνειακής διασάφησης για την υπαγωγή των εμπορευμάτων στο καθεστώς τελειοποίησης προς επανεξαγωγή, τα εισαγόμενα εμπορεύματα πληρούν τις προϋποθέσεις εφαρμογής της προτιμησιακής δασμολογικής μεταχείρισης εντός των ορίων των δασμολογικών ποσοστώσεων ή ανωτάτων δασμολογικών ορίων, τα εν λόγω εμπορεύματα δύνανται να τύχουν οποιασδήποτε προτιμησιακής δασμολογικής μεταχείρισης που προβλέπεται για πανομοιότυπα εμπορεύματα κατά το χρόνο αποδοχής της τελωνειακής διασάφησης για θέση σε ελεύθερη κυκλοφορία.

Άρθρο 75

Ειδικός εισαγωγικός δασμός για μεταποιημένα προϊόντα που προκύπτουν από το καθεστώς της τελειοποίησης προς επανεισαγωγή ή από τα προϊόντα αντικατάστασης

(άρθρο 86 παράγραφος 5 του κώδικα)

Σε περίπτωση εφαρμογής ειδικού εισαγωγικού δασμού σε μεταποιημένα προϊόντα που προκύπτουν από το καθεστώς της τελειοποίησης προς επανεισαγωγή ή από τα προϊόντα αντικατάστασης, το ποσό του εισαγωγικού δασμού υπολογίζεται βάσει της δασμολογητέας αξίας των μεταποιημένων προϊόντων κατά τον χρόνο αποδοχής της τελωνειακής διασάφησης για τη θέση σε ελεύθερη κυκλοφορία μείον τη στατιστική αξία των αντίστοιχων εμπορευμάτων προσωρινής εξαγωγής τη στιγμή που τέθηκαν στο καθεστώς τελειοποίησης προς επανεισαγωγή, πολλαπλασιαζόμενο επί του ποσού του εισαγωγικού δασμού για τα μεταποιημένα προϊόντα ή τα προϊόντα αντικατάστασης, διαιρούμενο διά της δασμολογητέας αξίας των μεταποιημένων προϊόντων ή των προϊόντων αντικατάστασης.

Άρθρο 76

Παρέκκλιση για τον υπολογισμό του ποσού του εισαγωγικού δασμού σε μεταποιημένα προϊόντα που προκύπτουν από τελειοποίηση προς επανεξαγωγή

(άρθρο 86 παράγραφος 3 και άρθρο 86 παράγραφος 4 του κώδικα)

Το άρθρο 86 παράγραφος 3 του κώδικα εφαρμόζεται χωρίς αίτηση του διασαφιστή εφόσον πληρούνται όλες οι ακόλουθες προϋποθέσεις:

Υποτμήμα 2

Προθεσμία για τον προσδιορισμό του τόπου όπου γεννάται τελωνειακή οφειλή

Άρθρο 77

Προθεσμία για τον προσδιορισμό του τόπου όπου γεννάται τελωνειακή οφειλή στο πλαίσιο ενωσιακής διαμετακόμισης

(άρθρο 87 παράγραφος 2 του κώδικα)

Για εμπορεύματα υπαγόμενα στο καθεστώς ενωσιακής διαμετακόμισης, η προθεσμία που αναφέρεται στο άρθρο 87 παράγραφος 2 του κώδικα είναι μία από τις ακόλουθες:

Άρθρο 78

Προθεσμία για τον προσδιορισμό του τόπου όπου γεννάται τελωνειακή οφειλή στο πλαίσιο διαμετακόμισης σύμφωνα με τη σύμβαση TIR

(άρθρο 87 παράγραφος 2 του κώδικα)

Για εμπορεύματα υπαγόμενα σε διαμετακόμιση σύμφωνα με την τελωνειακή σύμβαση περί της διεθνούς μεταφοράς εμπορευμάτων βάσει των δελτίων TIR, συμπεριλαμβανομένων οποιωνδήποτε μεταγενέστερων τροποποιήσεων (σύμβαση TIR), η προθεσμία που αναφέρεται στο άρθρο 87 παράγραφος 2 του κώδικα ορίζεται στους επτά μήνες από την τελευταία ημερομηνία κατά την οποία τα εμπορεύματα θα έπρεπε να έχουν προσκομιστεί στο τελωνείο προορισμού ή εξόδου.

Άρθρο 79

Προθεσμία για τον προσδιορισμό του τόπου όπου γεννάται τελωνειακή οφειλή στο πλαίσιο διαμετακόμισης σύμφωνα με τη σύμβαση ATA ή τη σύμβαση της Κωνσταντινουπόλεως

(άρθρο 87 παράγραφος 2 του κώδικα)

Για εμπορεύματα υπαγόμενα σε διαμετακόμιση σύμφωνα με την τελωνειακή σύμβαση σχετικά με το δελτίο ΑΤΑ για την προσωρινή εισδοχή των εμπορευμάτων, που συνήφθη στις Βρυξέλλες την 6η Δεκεμβρίου 1961, συμπεριλαμβανομένων οποιωνδήποτε μεταγενέστερων τροποποιήσεων (σύμβαση ΑΤΑ) ή σύμφωνα με τη σύμβαση για την προσωρινή εισαγωγή, συμπεριλαμβανομένων οποιωνδήποτε μεταγενέστερων τροποποιήσεων (σύμβαση της Κωνσταντινουπόλεως), η προθεσμία που αναφέρεται στο άρθρο 87 παράγραφος 2 του κώδικα ορίζεται στους επτά μήνες από την ημερομηνία κατά την οποία τα εμπορεύματα θα έπρεπε να έχουν προσκομιστεί στο τελωνείο προορισμού.

Άρθρο 80

Προθεσμία για τον προσδιορισμό του τόπου όπου γεννάται τελωνειακή οφειλή σε περιπτώσεις εκτός της διαμετακόμισης

(άρθρο 87 παράγραφος 2 του κώδικα)

Για εμπορεύματα υπαγόμενα σε ειδικά καθεστώτα εκτός της διαμετακόμισης ή για εμπορεύματα σε προσωρινή εναπόθεση, η προθεσμία που αναφέρεται στο άρθρο 87 παράγραφος 2 του κώδικα ορίζεται στους επτά μήνες από τη λήξη οποιασδήποτε από τις ακόλουθες προθεσμίες:

ΚΕΦΑΛΑΙΟ 2

Εγγύηση για ενδεχόμενη ή υπάρχουσα τελωνειακή οφειλή

Τμήμα 1

Γενικές διατάξεις

Άρθρο 81

Περιπτώσεις όπου δεν απαιτείται εγγύηση για εμπορεύματα υπαγόμενα σε καθεστώς προσωρινής εισαγωγής

[άρθρο 89 παράγραφος 8 στοιχείο γ) του κώδικα]

Η υπαγωγή των εμπορευμάτων σε καθεστώς προσωρινής εισαγωγής δεν υπόκειται στην παροχή εγγύησης στις ακόλουθες περιπτώσεις:

Άρθρο 82

Εγγύηση υπό μορφή ανάληψης υποχρέωσης από τριτεγγυητή

[άρθρο 94, άρθρο 22 παράγραφος 4 και άρθρο 6 παράγραφος 3 στοιχείο α) του κώδικα]

1. Όταν η εγγύηση παρέχεται υπό μορφή ανάληψης υποχρέωσης από τριτεγγυητή και δύναται να χρησιμοποιηθεί σε περισσότερα του ενός κράτη μέλη, ο τριτεγγυητής επιλέγει κατοικία ή ορίζει αντίκλητο σε κάθε κράτος μέλος στο οποίο ενδέχεται να χρησιμοποιηθεί η εγγύηση.

2. Η ανάκληση της έγκρισης του τριτεγγυητή ή της ανάληψης υποχρέωσης από τον τριτεγγυητή τίθεται σε ισχύ την 16η μέρα μετά την ημερομηνία κατά την οποία παραλήφθηκε η απόφαση ανάκλησης ή κατά την οποία θεωρείται ότι παραλήφθηκε από τον τριτεγγυητή.

3. Η ακύρωση της ανάληψης υποχρέωσης από τον τριτεγγυητή τίθεται σε ισχύ την 16η μέρα μετά την ημερομηνία κατά την οποία η ακύρωση κοινοποιείται από τον τριτεγγυητή στο τελωνείο σύστασης της εγγύησης.

4. Στην περίπτωση που εγγύηση η οποία καλύπτει μία μόνο πράξη (μεμονωμένη εγγύηση) παρέχεται υπό τη μορφή τίτλων, δύναται να κατατίθεται με τη χρήση μέσων άλλων εκτός των ηλεκτρονικών τεχνικών επεξεργασίας δεδομένων.

Άρθρο 83

Μορφές εγγύησης εκτός της κατάθεσης χρηματικού ποσού ή της ανάληψης υποχρέωσης από τριτεγγυητή

[άρθρο 92 παράγραφος 1 στοιχείο γ) του κώδικα]

1. Οι μορφές εγγύησης εκτός της κατάθεσης χρηματικού ποσού ή της ανάληψης υποχρέωσης από τριτεγγυητή είναι οι ακόλουθες:

2. Οι μορφές εγγύησης που αναφέρονται στην παράγραφο 1 δεν γίνονται αποδεκτές για την υπαγωγή των εμπορευμάτων στο καθεστώς ενωσιακής διαμετακόμισης.

3. Τα κράτη μέλη αποδέχονται τις μορφές εγγύησης που αναφέρονται στην παράγραφο 1 κατά το μέτρο που αυτές γίνονται αποδεκτές βάσει της εθνικής νομοθεσίας.

Τμήμα 2

Συνολική εγγύηση και απαλλαγή από την υποχρέωση σύστασης εγγύησης

Άρθρο 84

Μείωση του ύψους της συνολικής εγγύησης και απαλλαγή από την υποχρέωση σύστασης εγγύησης

(άρθρο 95 παράγραφος 2 του κώδικα)

1. Η άδεια για τη χρησιμοποίηση συνολικής εγγύησης με ποσό μειωμένο στο 50 % του ποσού αναφοράς χορηγείται εφόσον ο αιτών αποδεικνύει ότι πληροί τις ακόλουθες προϋποθέσεις:

2. Η άδεια για τη χρησιμοποίηση συνολικής εγγύησης με ποσό μειωμένο στο 30 % του ποσού αναφοράς χορηγείται εφόσον ο αιτών αποδεικνύει ότι πληροί τις ακόλουθες προϋποθέσεις:

3. Η απαλλαγή από την εγγύηση χορηγείται εφόσον ο αιτών αποδεικνύει ότι πληροί τις ακόλουθες απαιτήσεις:

4. Όταν έχουν παρέλθει λιγότερα από τρία έτη από την έναρξη δραστηριότητας του αιτούντος, η απαίτηση της παραγράφου 1 στοιχείο δ), της παραγράφου 2 στοιχείο ε) και της παραγράφου 3 στοιχείο ι) ελέγχεται με βάση τα διαθέσιμα στοιχεία και τις πληροφορίες.

Τμήμα 3

Διατάξεις σχετικά με το καθεστώς ενωσιακής διαμετακόμισης και το καθεστώς βάσει στης σύμβασης της Κωνσταντινουπόλεως και της σύμβασης ΑΤΑ

Άρθρο 85

Απαλλαγή από τις υποχρεώσεις του τριτεγγυητή στο πλαίσιο του καθεστώτος ενωσιακής διαμετακόμισης

[άρθρο 6 παράγραφος 2, άρθρο 6 παράγραφος 3 στοιχείο α) και άρθρο 98 του κώδικα]

1. Σε περίπτωση μη εκκαθάρισης του καθεστώτος ενωσιακής διαμετακόμισης, οι τελωνειακές αρχές του κράτους μέλους αναχώρησης, εντός προθεσμίας εννέα μηνών από την τεθείσα προθεσμία για την προσκόμιση των εμπορευμάτων στο τελωνείο προορισμού, γνωστοποιούν στον τριτεγγυητή τη μη εκκαθάριση του καθεστώτος.

2. Σε περίπτωση μη εκκαθάρισης του καθεστώτος ενωσιακής διαμετακόμισης, οι τελωνειακές αρχές που καθορίζονται σύμφωνα με το άρθρο 87 του κώδικα ενημερώνουν, εντός τριών ετών από την ημερομηνία αποδοχής της δήλωσης διαμετακόμισης, τον τριτεγγυητή ότι είναι ή ενδέχεται να είναι υπόχρεος για την καταβολή των ποσών για τα οποία είναι υπεύθυνος όσον αφορά την εν λόγω πράξη ενωσιακής διαμετακόμισης.

3. Ο τριτεγγυητής απαλλάσσεται από τις υποχρεώσεις του εάν δεν του παραδοθεί καμία από τις γνωστοποιήσεις που αναφέρονται στις παραγράφους 1 και 2 πριν τη λήξη της προθεσμίας.

4. Όταν οποιαδήποτε από τις εν λόγω γνωστοποιήσεις έχει αποσταλεί, ο τριτεγγυητής ενημερώνεται για την είσπραξη της τελωνειακής οφειλής ή για την εκκαθάριση του καθεστώτος.

5. Οι κοινές απαιτήσεις περί δεδομένων για τη γνωστοποίηση που αναφέρεται στην παράγραφο 1 ορίζονται στο παράρτημα 32-04.

Οι κοινές απαιτήσεις περί δεδομένων για τη γνωστοποίηση που αναφέρεται στην παράγραφο 2 ορίζονται στο παράρτημα 32-05.

6. Σύμφωνα με το άρθρο 6 παράγραφος 3 στοιχείο α) του κώδικα, η γνωστοποίηση που αναφέρεται στις παραγράφους 1 και 2 δύναται να αποστέλλεται με μέσα άλλα εκτός των ηλεκτρονικών τεχνικών επεξεργασίας δεδομένων.

Άρθρο 86

Απαίτηση καταβολής έναντι εγγυοδοτικού οργανισμού για εμπορεύματα που καλύπτονται από δελτίο ΑΤΑ και γνωστοποίηση της μη εξόφλησης των δελτίων CPD σε εγγυοδοτικό οργανισμό σύμφωνα με το καθεστώς της σύμβασης ΑΤΑ ή της σύμβασης της Κωνσταντινουπόλεως

[άρθρο 6 παράγραφος 2, άρθρο 6 παράγραφος 3 στοιχείο α) και άρθρο 98 του κώδικα]

1. Σε περίπτωση μη συμμόρφωσης προς μια εκ των υποχρεώσεων δυνάμει ενός δελτίου ΑΤΑ ή CPD, οι τελωνειακές αρχές διεκπεραιώνουν τα έγγραφα προσωρινής εισαγωγής («απαίτηση καταβολής έναντι εγγυοδοτικού οργανισμού» ή «γνωστοποίηση της μη εξόφλησης», αντίστοιχα) σύμφωνα με τα άρθρα 9, 10 και 11 του παραρτήματος της σύμβασης της Κωνσταντινουπόλεως ή, κατά περίπτωση, σύμφωνα με τα άρθρα 7, 8 και 9 της σύμβασης ΑΤΑ.

2. Ο υπολογισμός του ποσού των εισαγωγικών δασμών και φόρων που προκύπτει από την αξίωση καταβολής ενώπιον εγγυοδοτικού οργανισμού πραγματοποιείται με υπόδειγμα έντυπου δασμολόγησης.

3. Οι κοινές απαιτήσεις περί δεδομένων για την απαίτηση καταβολής έναντι εγγυοδοτικού οργανισμού που αναφέρεται στην παράγραφο 1 ορίζονται στο παράρτημα 33-01.

4. Οι κοινές απαιτήσεις περί δεδομένων για τη γνωστοποίηση της μη εξόφλησης των δελτίων CPD που αναφέρεται στην παράγραφο 1 ορίζονται στο παράρτημα 33-02.

5. Σύμφωνα με το άρθρο 6 παράγραφος 3 στοιχείο α) του κώδικα, η απαίτηση καταβολής έναντι εγγυοδοτικού οργανισμού και η γνωστοποίηση της μη εξόφλησης των δελτίων CPD δύνανται να αποστέλλονται στον οικείο εγγυοδοτικό οργανισμό με μέσα άλλα εκτός των ηλεκτρονικών τεχνικών επεξεργασίας δεδομένων.

ΚΕΦΑΛΑΙΟ 3

Είσπραξη και καταβολή δασμού, επιστροφή και διαγραφή του ποσού του εισαγωγικού και εξαγωγικού δασμού

Τμήμα 1

Καθορισμός του ποσού του εισαγωγικού ή εξαγωγικού δασμού, γνωστοποίηση και καταλογισμός της τελωνειακής οφειλής

Υποτμήμα 1

Γνωστοποίηση της τελωνειακής οφειλής και απαίτηση καταβολής έναντι εγγυοδοτικού οργανισμού

Άρθρο 87

Μέσα γνωστοποίησης της τελωνειακής οφειλής

[άρθρο 6 παράγραφος 3 στοιχείο α) του κώδικα]

Η κοινοποίηση της τελωνειακής οφειλής σύμφωνα με το άρθρο 102 του κώδικα δύναται να αποστέλλεται με μέσα άλλα εκτός των ηλεκτρονικών τεχνικών επεξεργασίας δεδομένων.

Άρθρο 88

Εξαίρεση από την κοινοποίηση της τελωνειακής οφειλής

[άρθρο 102 παράγραφος 1 στοιχείο δ) του κώδικα]

1. Οι τελωνειακές αρχές δύνανται να μην κοινοποιήσουν τελωνειακή οφειλή γεννηθείσα λόγω μη συμμόρφωσης δυνάμει του άρθρου 79 ή 82 του κώδικα σε περίπτωση που το ποσό του εν λόγω εισαγωγικού ή εξαγωγικού δασμού δεν υπερβαίνει τα 10 ευρώ.

2. Σε περίπτωση που η τελωνειακή οφειλή είχε αρχικά γνωστοποιηθεί με ποσό εισαγωγικού ή εξαγωγικού δασμού μικρότερο του καταβλητέου ποσού εισαγωγικού ή εξαγωγικού δασμού, οι τελωνειακές αρχές δύνανται να μην γνωστοποιήσουν την τελωνειακή οφειλή όσον αφορά τη διαφορά μεταξύ των εν λόγω ποσών, εφόσον αυτή δεν υπερβαίνει τα 10 ευρώ.

3. Ο περιορισμός των 10 ευρώ που αναφέρεται στις παραγράφους 1 και 2 εφαρμόζεται σε κάθε ενέργεια είσπραξης.

Τμήμα 2

Καταβολή του ποσού των εισαγωγικών ή εξαγωγικών δασμών

Άρθρο 89

Αναστολή της προθεσμίας καταβολής σε περίπτωση αίτησης διαγραφής

[άρθρο 108 παράγραφος 3 στοιχείο α) του κώδικα]

1. Οι τελωνειακές αρχές αναστέλλουν την προθεσμία καταβολής του ποσού του εισαγωγικού και εξαγωγικού δασμού που αντιστοιχεί σε τελωνειακή οφειλή μέχρι τη λήψη της απόφασης σχετικά με την αίτηση διαγραφής, εφόσον πληρούνται οι ακόλουθες προϋποθέσεις:

2. Σε περίπτωση που εμπορεύματα τα οποία αποτελούν αντικείμενο αίτησης διαγραφής δεν τελούν πλέον υπό τελωνειακή επιτήρηση κατά το χρόνο της αίτησης, παρέχεται εγγύηση.

3. Κατά παρέκκλιση της παραγράφου 2, οι τελωνειακές αρχές δεν απαιτούν εγγύηση εάν διαπιστωθεί ότι η παροχή εγγύησης ενδέχεται να προκαλέσει σοβαρές δυσκολίες οικονομικού ή κοινωνικού χαρακτήρα εις βάρος του οφειλέτη.

Άρθρο 90

Αναστολή της προθεσμίας καταβολής στην περίπτωση εμπορευμάτων που πρόκειται να δημευθούν, να καταστραφούν ή να εγκαταλειφθούν υπέρ του δημοσίου

[άρθρο 108 παράγραφος 3 στοιχείο β) του κώδικα]

Οι τελωνειακές αρχές αναστέλλουν την προθεσμία καταβολής του ποσού του εισαγωγικού ή εξαγωγικού δασμού που αντιστοιχεί σε τελωνειακή οφειλή, σε περίπτωση που τα εμπορεύματα εξακολουθούν να υπόκεινται σε τελωνειακή επιτήρηση και πρόκειται να δημευθούν, να καταστραφούν ή να εγκαταλειφθούν υπέρ του δημοσίου και οι τελωνειακές αρχές θεωρούν ότι είναι δυνατόν να πληρούνται οι προϋποθέσεις για δήμευση, καταστροφή ή εγκατάλειψη, μέχρι τη λήψη της τελικής απόφασης για τη δήμευση, καταστροφή ή εγκατάλειψη τους.

Άρθρο 91

Αναστολή της προθεσμίας καταβολής σε περίπτωση γένεσης τελωνειακής οφειλής λόγω μη συμμόρφωσης

[άρθρο 108 παράγραφος 3 στοιχείο γ) του κώδικα]

1. Οι τελωνειακές αρχές αναστέλλουν την προθεσμία καταβολής του ποσού του εισαγωγικού ή εξαγωγικού δασμού που αντιστοιχεί σε τελωνειακή οφειλή, από το πρόσωπο που αναφέρεται στο άρθρο 79 παράγραφος 3 στοιχείο α) του κώδικα, σε περίπτωση γένεσης τελωνειακής οφειλής λόγω μη συμμόρφωσης, όπως αναφέρεται στο άρθρο 79 του κώδικα, εφόσον πληρούνται οι ακόλουθες προϋποθέσεις:

2. Η αναστολή υπόκειται στην παροχή εγγύησης, εκ μέρους του προσώπου στο οποίο χορηγείται η αναστολή, για το ποσό του εν λόγω εισαγωγικού η εξαγωγικού δασμού, με εξαίρεση οποιαδήποτε από τις ακόλουθες περιπτώσεις:

3. Η διάρκεια της αναστολής περιορίζεται σε ένα έτος. Εντούτοις, οι τελωνειακές αρχές δύνανται να παρατείνουν αυτή την προθεσμία εφόσον το αιτιολογούν δεόντως.

Τμήμα 3

Επιστροφή και διαγραφή

Υποτμήμα 1

Γενικές διατάξεις και διαδικασία

Άρθρο 92

Αίτηση επιστροφής ή διαγραφής

[άρθρο 6 παράγραφος 3 στοιχείο α), άρθρο 22 παράγραφος 1 και άρθρο 103 του κώδικα]

1. Κατά παρέκκλιση από τις διατάξεις του άρθρου 22 παράγραφος 1 τρίτο εδάφιο του κώδικα, η αίτηση επιστροφής ή διαγραφής εισαγωγικών ή εξαγωγικών δασμών που αναφέρεται στο άρθρο 116 του κώδικα κατατίθεται στην αρμόδια τελωνειακή αρχή του κράτους μέλους όπου γνωστοποιήθηκε η τελωνειακή οφειλή.

2. Η αίτηση που αναφέρεται στην παράγραφο 1 δύναται να κατατίθεται με μέσα άλλα εκτός των ηλεκτρονικών τεχνικών επεξεργασίας δεδομένων, σύμφωνα με τις διατάξεις του οικείου κράτους μέλους.

Άρθρο 93

Συμπληρωματικές πληροφορίες για εμπορεύματα που βρίσκονται σε άλλο κράτος μέλος

[άρθρο 6 παράγραφος 2 και άρθρο 6 παράγραφος 3 στοιχείο α) του κώδικα]

Οι κοινές απαιτήσεις περί δεδομένων για το αίτημα για συμπληρωματικές πληροφορίες σε περίπτωση εμπορευμάτων που βρίσκονται σε άλλο κράτος μέλος καθορίζονται στο παράρτημα 33-06.

Το αίτημα για συμπληρωματικές πληροφορίες που αναφέρεται στο πρώτο εδάφιο δύναται να κατατίθεται με μέσα άλλα εκτός των ηλεκτρονικών τεχνικών επεξεργασίας δεδομένων.

Άρθρο 94

Μέσα κοινοποίησης της απόφασης σχετικά με την επιστροφή ή τη διαγραφή

[άρθρο 6 παράγραφος 3 στοιχείο α) του κώδικα]

Η απόφαση σχετικά με την επιστροφή ή τη διαγραφή εισαγωγικού ή εξαγωγικού δασμού δύναται να κοινοποιείται στο ενδιαφερόμενο πρόσωπο με μέσα άλλα εκτός των ηλεκτρονικών τεχνικών επεξεργασίας δεδομένων.

Άρθρο 95

Κοινές απαιτήσεις περί δεδομένων σχετικά με διατυπώσεις για εμπορεύματα που βρίσκονται σε άλλο κράτος μέλος

(άρθρο 6 παράγραφος 2 του κώδικα)

Οι κοινές απαιτήσεις περί δεδομένων για την απάντηση στο αίτημα για πληροφορίες που αφορούν τη διεκπεραίωση διατυπώσεων, σε περίπτωση που η αίτηση για επιστροφή ή διαγραφή αφορά εμπορεύματα που βρίσκονται σε κράτος μέλος διαφορετικό από εκείνο στο οποίο γνωστοποιήθηκε η τελωνειακή οφειλή, καθορίζονται στο παράρτημα 33-07.

Άρθρο 96

Μέσα αποστολής πληροφοριών σχετικά με τη διεκπεραίωση διατυπώσεων σε περίπτωση που τα εμπορεύματα που βρίσκονται σε άλλο κράτος μέλος

[άρθρο 6 παράγραφος 3 στοιχείο α) του κώδικα]

Η απάντηση που αναφέρεται στο άρθρο 95 δύναται να αποστέλλεται με μέσα άλλα εκτός των ηλεκτρονικών τεχνικών επεξεργασίας δεδομένων.

Άρθρο 97

Παράταση της προθεσμίας για τη λήψη απόφασης σχετικά με την επιστροφή ή τη διαγραφή

(άρθρο 22 παράγραφος 3 του κώδικα)

Στην περίπτωση εφαρμογής του άρθρου 116 παράγραφος 3 πρώτο εδάφιο του κώδικα ή του άρθρου 116 παράγραφος 3 δεύτερο εδάφιο στοιχείο β) του κώδικα, η προθεσμία για τη λήψη απόφασης σχετικά με την επιστροφή ή τη διαγραφή αναστέλλεται έως ότου το οικείο κράτος μέλος λάβει την κοινοποίηση της απόφασης της Επιτροπής ή την κοινοποίηση από την Επιτροπή της επιστροφής του φακέλου για τους λόγους που προβλέπονται στο άρθρο 98 παράγραφος 6.

Στην περίπτωση εφαρμογής του άρθρου 116 παράγραφος 3 δεύτερο εδάφιο στοιχείο β) του κώδικα, η προθεσμία για τη λήψη απόφασης σχετικά με την επιστροφή ή τη διαγραφή αναστέλλεται έως ότου το οικείο κράτος μέλος λάβει την κοινοποίηση της απόφασης της Επιτροπής σχετικά με υπόθεση η οποία παρουσιάζει παρόμοια πραγματικά και νομικά στοιχεία.

Υποτμήμα 2

Αποφάσεις που λαμβάνονται από την Επιτροπή

Άρθρο 98

Διαβίβαση του φακέλου στην Επιτροπή για τη λήψη απόφασης

(άρθρο 116 παράγραφος 3 του κώδικα)

1. Το κράτος μέλος γνωστοποιεί στο ενδιαφερόμενο πρόσωπο την πρόθεσή του να διαβιβάσει τον φάκελο στην Επιτροπή πριν προβεί στην εν λόγω διαβίβαση και παρέχει στο ενδιαφερόμενο πρόσωπο προθεσμία 30 ημερών για την υπογραφή δήλωσης στην οποία βεβαιώνει ότι έχει διαβάσει τον φάκελο και δηλώνει είτε ότι δεν έχει τίποτε άλλο να προσθέσει είτε αναγράφει κάθε άλλο συμπληρωματικό στοιχείο που κατά την κρίση του είναι σημαντικό να αναφερθεί. Σε περίπτωση που το ενδιαφερόμενο πρόσωπο δεν υποβάλει τη δήλωση αυτή εντός της εν λόγω προθεσμίας των 30 ημερών, θεωρείται ότι έχει διαβάσει τον φάκελο και δεν επιθυμεί να προσθέσει τίποτε άλλο.

2. Σε περίπτωση διαβίβασης του φακέλου από το κράτος μέλος στην Επιτροπή για τη λήψη απόφασης στις περιπτώσεις που αναφέρονται στο άρθρο 116 παράγραφος 3 του κώδικα, ο φάκελος περιλαμβάνει τουλάχιστον τα εξής:

3. Η Επιτροπή, μόλις παραλάβει τον φάκελο βεβαιώνει την παραλαβή του και ενημερώνει σχετικά το οικείο κράτος μέλος.

4. Η Επιτροπή θέτει στη διάθεση όλων των κρατών μελών αντίγραφο της περίληψης της υπόθεσης που αναφέρεται στην παράγραφο 2 στοιχείο α) εντός 15 ημερών από την ημερομηνία παραλαβής του εν λόγω φακέλου.

5. Σε περίπτωση που οι πληροφορίες που διαβιβάστηκαν από το κράτος μέλος δεν επαρκούν για τη λήψη της απόφασης από την Επιτροπή, η Επιτροπή δύναται να ζητήσει συμπληρωματικές πληροφορίες από το κράτος μέλος.

6. Η Επιτροπή επιστρέφει τον φάκελο στο κράτος μέλος και η υπόθεση θεωρείται ότι δεν υποβλήθηκε ποτέ στην Επιτροπή σε οποιαδήποτε από τις ακόλουθες περιπτώσεις:

Άρθρο 99

Δικαίωμα ακροάσεως του ενδιαφερομένου

(άρθρο 116 παράγραφος 3 του κώδικα)

1. Σε περίπτωση που η Επιτροπή προτίθεται να λάβει δυσμενή απόφαση στις περιπτώσεις που αναφέρονται στο άρθρο 116 παράγραφος 3 του κώδικα, κοινοποιεί γραπτώς τις αντιρρήσεις της στον ενδιαφερόμενο αναφέροντας όλα τα έγγραφα και στοιχεία στα οποία βασίζει τις εν λόγω αντιρρήσεις. Η Επιτροπή ενημερώνει τον ενδιαφερόμενο για το δικαίωμά του πρόσβασης στον φάκελο.

2. Η Επιτροπή ενημερώνει το οικείο κράτος μέλος σχετικά με την πρόθεσή της και την αποστολή της κοινοποίησης που αναφέρεται στην παράγραφο 1.

3. Ο ενδιαφερόμενος έχει τη δυνατότητα να διαβιβάσει γραπτώς την άποψή του στην Επιτροπή εντός προθεσμίας 30 ημερών από την ημερομηνία παραλαβής της κοινοποίησης που αναφέρεται στην παράγραφο 1.

Άρθρο 100

Προθεσμίες

(άρθρο 116 παράγραφος 3 του κώδικα)

1. Η Επιτροπή αποφασίζει κατά πόσον δικαιολογείται η επιστροφή ή η διαγραφή εντός προθεσμίας εννέα μηνών από την ημερομηνία παραλαβής του φακέλου που αναφέρεται στο άρθρο 98 παράγραφος 1.

2. Σε περίπτωση που η Επιτροπή κρίνει απαραίτητο να ζητήσει συμπληρωματικές πληροφορίες από το κράτος μέλος όπως προβλέπεται στο άρθρο 98 παράγραφος 5, η προθεσμία που αναφέρεται στην παράγραφο 1 παρατείνεται για ίσης διάρκειας χρονική περίοδο με την περίοδο μεταξύ της ημερομηνίας αποστολής του αιτήματος από την Επιτροπή για συμπληρωματικές πληροφορίες και της ημερομηνίας παραλαβής των εν λόγω πληροφοριών. Η Επιτροπή ενημερώνει τον ενδιαφερόμενο για την παράταση.

3. Εάν η Επιτροπή διενεργήσει έρευνες για να είναι σε θέση να αποφασίσει, η προθεσμία που αναφέρεται στην παράγραφο 1 παρατείνεται κατά το χρονικό διάστημα που απαιτήθηκε για την ολοκλήρωση των ερευνών. Η διάρκεια της παράτασης αυτής δεν μπορεί να υπερβαίνει τους εννέα μήνες. Η Επιτροπή κοινοποιεί στο κράτος μέλος και στον ενδιαφερόμενο την ημερομηνία έναρξης και λήξης των εν λόγω ερευνών.

4. Σε περίπτωση που η Επιτροπή προτίθεται να λάβει δυσμενή απόφαση όπως αναφέρεται στο άρθρο 99 παράγραφος 1, η προθεσμία που αναφέρεται στην παράγραφο 1 παρατείνεται κατά 30 ημέρες.

Άρθρο 101

Κοινοποίηση της απόφασης

(άρθρο 116 παράγραφος 3 του κώδικα)

1. Η Επιτροπή κοινοποιεί στο οικείο κράτος μέλος την απόφασή της το συντομότερο δυνατόν και σε κάθε περίπτωση εντός 30 ημερών από τη λήξη της προθεσμίας που ορίζεται στο άρθρο 100 παράγραφος 1.

2. Η αρμόδια για τη λήψη της απόφασης τελωνειακή αρχή αποφαίνεται με βάση την απόφαση της Επιτροπής, η οποία κοινοποιείται σύμφωνα με την παράγραφο 1.

Το κράτος μέλος στο οποίο ανήκει η αρμόδια για τη λήψη της απόφασης τελωνειακή αρχή ενημερώνει σχετικά την Επιτροπή αποστέλλοντας αντίγραφο της εν λόγω απόφασης.

3. Εάν η απόφαση είναι ευνοϊκή για τον ενδιαφερόμενο στις περιπτώσεις που αναφέρονται στο άρθρο 116 παράγραφος 3 του κώδικα, η Επιτροπή δύναται να καθορίζει τις προϋποθέσεις υπό τις οποίες οι τελωνειακές αρχές επιστρέφουν ή διαγράφουν τους δασμούς σε περιπτώσεις κατά τις οποίες υφίστανται παρόμοια πραγματικά και νομικά στοιχεία.

Άρθρο 102

Συνέπειες μη λήψης ή κοινοποίησης απόφασης

(άρθρο 116 παράγραφος 3 του κώδικα)

Εάν η Επιτροπή δεν λάβει απόφαση εντός της προθεσμίας που προβλέπεται στο άρθρο 100 ή δεν κοινοποιήσει την απόφαση στο εν λόγω κράτος μέλος εντός της προθεσμίας που προβλέπεται στο άρθρο 101 παράγραφος 1, η αρμόδια για τη λήψη της απόφασης τελωνειακή αρχή λαμβάνει ευνοϊκή απόφαση για τον ενδιαφερόμενο.

ΚΕΦΑΛΑΙΟ 4

Απόσβεση της τελωνειακής οφειλής

Άρθρο 103

Παραλείψεις που δεν έχουν ουσιαστικές συνέπειες για την ορθή λειτουργία τελωνειακού καθεστώτος

[άρθρο 124 παράγραφος 1 στοιχείο η) σημείο i) του κώδικα]

Οι ακόλουθες περιπτώσεις θεωρούνται παραλείψεις που δεν έχουν ουσιαστικές συνέπειες για την ορθή λειτουργία του τελωνειακού καθεστώτος:

ΤΙΤΛΟΣ IV

ΕΜΠΟΡΕΥΜΑΤΑ ΠΟΥ ΕΙΣΕΡΧΟΝΤΑΙ ΣΤΟ ΤΕΛΩΝΕΙΑΚΟ ΕΔΑΦΟΣ ΤΗΣ ΕΝΩΣΗΣ

ΚΕΦΑΛΑΙΟ 1

Συνοπτική διασάφηση εισόδου

Άρθρο 104

Απαλλαγή από την υποχρέωση υποβολής συνοπτικής διασάφησης εισόδου

[άρθρο 127 παράγραφος 2 στοιχείο β) του κώδικα]

1. Η υποχρέωση υποβολής συνοπτικής διασάφησης εισόδου αίρεται για τα ακόλουθα εμπορεύματα:

2. Μέχρι τις 31 Δεκεμβρίου 2020, η υποχρέωση υποβολής συνοπτικής διασάφησης εισόδου αίρεται για εμπορεύματα που περιέχονται σε ταχυδρομικές αποστολές των οποίων το βάρος δεν υπερβαίνει τα 250 γραμμάρια.

Όταν εισέρχονται στο τελωνειακό έδαφος της Ένωσης εμπορεύματα που περιέχονται σε ταχυδρομικές αποστολές των οποίων το βάρος υπερβαίνει τα 250 γραμμάρια χωρίς να καλύπτονται από συνοπτική διασάφηση εισόδου, δεν επιβάλλονται κυρώσεις. Διενεργείται ανάλυση κινδύνου μόλις προσκομισθούν τα εμπορεύματα, και εφόσον είναι διαθέσιμη, βάσει της διασάφησης προσωρινής εναπόθεσης ή της τελωνειακής διασάφησης που καλύπτει τα εν λόγω εμπορεύματα.

Πριν από τις 31 Δεκεμβρίου 2020, η Επιτροπή εξετάζει την κατάσταση των εμπορευμάτων που περιέχονται σε ταχυδρομικές αποστολές σύμφωνα με την παρούσα παράγραφο προκειμένου να προβεί στις αλλαγές που κρίνονται απαραίτητες λαμβάνοντας υπόψη τη χρήση ηλεκτρονικών μέσων κατά τη μεταφορά εμπορευμάτων από τους ταχυδρομικούς φορείς.

Άρθρο 105

Προθεσμίες για την υποβολή συνοπτικής διασάφησης εισόδου σε περίπτωση θαλάσσιας μεταφοράς

(άρθρο 127 παράγραφοι 3 και 7 του κώδικα)

Όταν τα εμπορεύματα εισέρχονται στο τελωνειακό έδαφος της Ένωσης διά θαλάσσης, η συνοπτική διασάφηση εισόδου υποβάλλεται εντός των ακόλουθων προθεσμιών:

Άρθρο 106

Προθεσμίες για την υποβολή συνοπτικής διασάφησης εισόδου σε περίπτωση αεροπορικής μεταφοράς

(άρθρο 127 παράγραφοι 3 και 7 του κώδικα)

1. Όταν τα εμπορεύματα εισέρχονται στο τελωνειακό έδαφος της Ένωσης αεροπορικώς, η συνοπτική διασάφηση εισόδου υποβάλλεται το συντομότερο δυνατόν.

Το ελάχιστο σύνολο δεδομένων της συνοπτικής διασάφησης εισόδου κατατίθεται το αργότερο πριν από τη φόρτωση των εμπορευμάτων στο αεροσκάφος με το οποίο πρόκειται να εισέλθουν στο τελωνειακό έδαφος της Ένωσης.

2. Όταν μόνο το ελάχιστο σύνολο δεδομένων της συνοπτικής διασάφησης εισόδου έχει διαβιβαστεί εντός της προθεσμίας που αναφέρεται στην παράγραφο 1 δεύτερο εδάφιο, τα υπόλοιπα στοιχεία διαβιβάζονται εντός των ακόλουθων προθεσμιών:

Άρθρο 107

Προθεσμίες για την υποβολή συνοπτικής διασάφησης εισόδου σε περίπτωση σιδηροδρομικής μεταφοράς

(άρθρο 127 παράγραφοι 3 και 7 του κώδικα)

Όταν τα εμπορεύματα εισέρχονται στο τελωνειακό έδαφος της Ένωσης σιδηροδρομικώς, η συνοπτική διασάφηση εισόδου υποβάλλεται εντός των ακόλουθων προθεσμιών:

Άρθρο 108

Προθεσμίες για την υποβολή συνοπτικής διασάφησης εισόδου σε περίπτωση οδικής μεταφοράς

(άρθρο 127 παράγραφοι 3 και 7 του κώδικα)

Όταν τα εμπορεύματα εισέρχονται στο τελωνειακό έδαφος της Ένωσης οδικώς, η συνοπτική διασάφηση εισόδου υποβάλλεται το αργότερο μία ώρα πριν από τη άφιξη των εμπορευμάτων στον τόπο για τον οποίο είναι αρμόδιο το τελωνείο πρώτης εισόδου.

Άρθρο 109

Προθεσμίες για την υποβολή συνοπτικής διασάφησης εισόδου σε περίπτωση εσωτερικής πλωτής μεταφοράς

(άρθρο 127 παράγραφοι 3 και 7 του κώδικα)

Όταν τα εμπορεύματα εισέρχονται στο τελωνειακό έδαφος της Ένωσης μέσω εσωτερικών πλωτών οδών, η συνοπτική διασάφηση εισόδου υποβάλλεται το αργότερο δύο ώρες πριν από τη άφιξη των εμπορευμάτων στον τόπο για τον οποίο είναι αρμόδιο το τελωνείο πρώτης εισόδου.

Άρθρο 110

Προθεσμίες για την υποβολή συνοπτικής διασάφησης εισόδου σε περίπτωση συνδυασμένης μεταφοράς

(άρθρο 127 παράγραφοι 3 και 7 του κώδικα)

Όταν τα εμπορεύματα εισέρχονται στο τελωνειακό έδαφος της Ένωσης με μεταφορικό μέσο που μεταφέρεται και το ίδιο σε ενεργό μέσο μεταφοράς, η προθεσμία για την υποβολή συνοπτικής διασάφησης εισόδου είναι εκείνη που ισχύει για το ενεργό μέσο μεταφοράς.

Άρθρο 111

Προθεσμίες για την υποβολή συνοπτικής διασάφησης εισόδου σε περίπτωση ανωτέρας βίας

(άρθρο 127 παράγραφοι 3 και 7 του κώδικα)

Οι προθεσμίες που αναφέρονται στα άρθρα 105 έως 109 δεν ισχύουν σε περίπτωση ανωτέρας βίας.

Άρθρο 112

Υποβολή στοιχείων της συνοπτικής διασάφησης εισόδου από άλλα πρόσωπα σε ειδικές περιπτώσεις όταν πρόκειται για θαλάσσια ή εσωτερική πλωτή μεταφορά

(άρθρο 127 παράγραφος 6 του κώδικα)

1. Όταν, σε περίπτωση θαλάσσιας ή εσωτερικής πλωτής μεταφοράς, ένα ή περισσότερα πρόσωπα άλλα εκτός του μεταφορέα έχουν συνάψει για τα ίδια εμπορεύματα μία ή περισσότερες πρόσθετες συμβάσεις μεταφοράς που καλύπτονται από μία ή περισσότερες φορτωτικές, και το πρόσωπο που εκδίδει τη φορτωτική δεν γνωστοποιεί τα στοιχεία που απαιτούνται για τη συνοπτική διασάφηση εισόδου στον αντισυμβαλλόμενο ο οποίος εκδίδει φορτωτική σε εκείνον ή στον αντισυμβαλλόμενο με τον οποίο έχει συνάψει συμφωνία κοινής φόρτωσης εμπορευμάτων, το πρόσωπο που δεν γνωστοποιεί τα απαιτούμενα στοιχεία προσκομίζει τα εν λόγω στοιχεία στο τελωνείο πρώτης εισόδου σύμφωνα με το άρθρο 127 παράγραφος 6 του κώδικα.

Όταν ο παραλήπτης που αναφέρεται στη φορτωτική στην οποία δεν έχουν επισυναφθεί υποκείμενες φορτωτικές δεν γνωστοποιεί τα στοιχεία που απαιτούνται για τη συνοπτική διασάφηση εισόδου στο πρόσωπο που εκδίδει την εν λόγω φορτωτική, προσκομίζει τα εν λόγω στοιχεία στο τελωνείο πρώτης εισόδου.

2. Κάθε πρόσωπο που υποβάλλει τα στοιχεία που αναφέρονται στο άρθρο 127 παράγραφος 5 του κώδικα είναι υπεύθυνο για τα στοιχεία που υπέβαλε σύμφωνα με το άρθρο 15 παράγραφος 2 στοιχεία α) και β) του κώδικα.

Άρθρο 113

Υποβολή στοιχείων της συνοπτικής διασάφησης εισόδου από άλλα πρόσωπα σε περιπτώσεις αεροπορικής μεταφοράς

(άρθρο 127 παράγραφος 6 του κώδικα)

1. Όταν, σε περίπτωση αεροπορικής μεταφοράς, ένα ή περισσότερα πρόσωπα άλλα εκτός του μεταφορέα έχουν συνάψει για τα ίδια εμπορεύματα μία ή περισσότερες πρόσθετες συμβάσεις μεταφοράς που καλύπτονται από μία ή περισσότερες αεροπορικές φορτωτικές, και το πρόσωπο που εκδίδει την αεροπορική φορτωτική δεν γνωστοποιεί τα στοιχεία που απαιτούνται για τη συνοπτική διασάφηση εισόδου στον αντισυμβαλλόμενο ο οποίος εκδίδει αεροπορική φορτωτική σε εκείνον ή στον αντισυμβαλλόμενο με τον οποίο έχει συνάψει συμφωνία κοινής φόρτωσης εμπορευμάτων, το πρόσωπο που δεν γνωστοποιεί τα απαιτούμενα στοιχεία υποβάλλει τα εν λόγω στοιχεία στο τελωνείο πρώτης εισόδου σύμφωνα με το άρθρο 127 παράγραφος 6 του κώδικα.

2. Όταν, σε περίπτωση αεροπορικής μεταφοράς, τα εμπορεύματα μεταφέρονται σύμφωνα με τους κανόνες των πράξεων της Παγκόσμιας Ταχυδρομικής Ένωσης και ο ταχυδρομικός φορέας δεν γνωστοποιεί τα στοιχεία που απαιτούνται για τη συνοπτική διασάφηση εισόδου στον μεταφορέα, ο ταχυδρομικός φορέας προσκομίζει τα εν λόγω στοιχεία στο τελωνείο πρώτης εισόδου σύμφωνα με το άρθρο 127 παράγραφος 6 του κώδικα.

3. Κάθε πρόσωπο που υποβάλλει τα στοιχεία που αναφέρονται στο άρθρο 127 παράγραφος 5 του κώδικα είναι υπεύθυνο για τα στοιχεία που υπέβαλε σύμφωνα με το άρθρο 15 παράγραφος 2 στοιχεία α) και β) του κώδικα.

ΚΕΦΑΛΑΙΟ 2

Άφιξη των εμπορευμάτων

Άρθρο 114

Συναλλαγές με ειδικά φορολογικά εδάφη

(άρθρο 1 παράγραφος 3 του κώδικα)

Τα κράτη μέλη εφαρμόζουν το παρόν κεφάλαιο και τα άρθρα 133 έως 152 του κώδικα στα εμπορεύματα κατά τις συναλλαγές μεταξύ ενός ειδικού φορολογικού εδάφους και άλλου τμήματος του τελωνειακού εδάφους της Ένωσης, το οποίο δεν είναι ειδικό φορολογικό έδαφος.

Άρθρο 115

Έγκριση χώρου για την προσκόμιση εμπορευμάτων στο τελωνείο και για προσωρινή εναπόθεση

(άρθρο 139 παράγραφος 1 και άρθρο 147 παράγραφος 1 του κώδικα)

1. Δύναται να εγκριθεί χώρος άλλος εκτός του αρμόδιου τελωνείου για τους σκοπούς της προσκόμισης των εμπορευμάτων, εφόσον πληρούνται οι ακόλουθες προϋποθέσεις:

Όταν έχει ήδη χορηγηθεί άδεια για τον χώρο για τους σκοπούς της λειτουργίας των εγκαταστάσεων προσωρινής εναπόθεσης, δεν απαιτείται η εν λόγω άδεια.

2. Δύναται να εγκριθεί χώρος άλλος εκτός της εγκατάστασης προσωρινής εναπόθεσης για την προσωρινή εναπόθεση των εμπορευμάτων, εφόσον πληρούνται οι ακόλουθες προϋποθέσεις:

Άρθρο 116

Λογιστικές καταχωρίσεις

(άρθρο 148 παράγραφος 4 του κώδικα)

1. Οι καταχωρίσεις που αναφέρονται στο άρθρο 148 παράγραφος 4 του κώδικα περιέχουν τις ακόλουθες πληροφορίες και στοιχεία:

Όταν οι καταχωρίσεις δεν αποτελούν μέρος των κύριων λογιστικών καταχωρίσεων για τελωνειακούς σκοπούς, τότε παραπέμπουν στις κύριες λογιστικές καταχωρίσεις για τελωνειακούς σκοπούς.

2. Οι τελωνειακές αρχές δύνανται να εφαρμόσουν απαλλαγή από την απαίτηση προσκόμισης ορισμένων από τις πληροφορίες που αναφέρονται στην παράγραφο 1, εφόσον αυτό δεν επηρεάζει αρνητικά την τελωνειακή επιτήρηση και τους ελέγχους των εμπορευμάτων. Ωστόσο, στην περίπτωση της διακίνησης εμπορευμάτων μεταξύ των εγκαταστάσεων προσωρινής εναπόθεσης, η απαλλαγή αυτή δεν εφαρμόζεται.

Άρθρο 117

Λιανική πώληση

(άρθρο 148 παράγραφος 1 του κώδικα)

Οι άδειες λειτουργίας εγκαταστάσεων προσωρινής εναπόθεσης που αναφέρονται στο άρθρο 148 του κώδικα χορηγούνται υπό τις εξής προϋποθέσεις:

Άρθρο 118

Άλλες περιπτώσεις διακίνησης εμπορευμάτων σε προσωρινή εναπόθεση

(άρθρο 148 παράγραφος 5 στοιχείο γ) του κώδικα)

Σύμφωνα με το άρθρο 148 παράγραφος 5 στοιχείο γ) του κώδικα, οι τελωνειακές αρχές δύνανται να επιτρέπουν τη διακίνηση εμπορευμάτων σε προσωρινή εναπόθεση μεταξύ διαφόρων εγκαταστάσεων προσωρινής εναπόθεσης που καλύπτονται από διαφορετικές άδειες λειτουργίας εγκαταστάσεων προσωρινής εναπόθεσης υπό την προϋπόθεση ότι οι κάτοχοι των αδειών αυτών είναι AEOC.

ΤΙΤΛΟΣ V

ΓΕΝΙΚΟΙ ΚΑΝΟΝΕΣ ΓΙΑ ΤΟΝ ΤΕΛΩΝΕΙΑΚΟ ΧΑΡΑΚΤΗΡΑ, ΤΗΝ ΥΠΑΓΩΓΗ ΤΩΝ ΕΜΠΟΡΕΥΜΑΤΩΝ ΣΕ ΤΕΛΩΝΕΙΑΚΑ ΚΑΘΕΣΤΩΤΑ, ΤΗΝ ΕΠΑΛΗΘΕΥΣΗ, ΤΗΝ ΠΑΡΑΔΟΣΗ ΚΑΙ ΤΗ ΔΙΑΘΕΣΗ ΤΩΝ ΕΜΠΟΡΕΥΜΑΤΩΝ

ΚΕΦΑΛΑΙΟ 1

Τελωνειακός χαρακτήρας των εμπορευμάτων

Τμήμα 1

Γενικές διατάξεις

Άρθρο 119

Τεκμήριο του τελωνειακού χαρακτήρα εμπορευμάτων

(άρθρο 153 παράγραφος 1 και άρθρο 155 παράγραφος 2 του κώδικα)

1. Το τεκμήριο του τελωνειακού χαρακτήρα εμπορευμάτων ως ενωσιακών εμπορευμάτων δεν ισχύει για τα ακόλουθα εμπορεύματα:

2. Τα ενωσιακά εμπορεύματα μπορούν να διακινούνται, χωρίς να υπάγονται σε τελωνειακό καθεστώς, μεταξύ δύο σημείων του τελωνειακού εδάφους της Ένωσης και προσωρινώς εκτός του εδάφους αυτού χωρίς μεταβολή του τελωνειακού τους χαρακτήρα στις ακόλουθες περιπτώσεις:

3. Τα ενωσιακά εμπορεύματα μπορούν να διακινούνται, χωρίς να υπάγονται σε τελωνειακό καθεστώς, μεταξύ δύο σημείων του τελωνειακού εδάφους της Ένωσης και προσωρινώς εκτός του εδάφους αυτού χωρίς μεταβολή του τελωνειακού τους χαρακτήρα, υπό την προϋπόθεση ότι αποδεικνύεται ο τελωνειακός τους χαρακτήρας ως ενωσιακών εμπορευμάτων, στις ακόλουθες περιπτώσεις:

Τμήμα 2

Τακτική γραμμή θαλάσσιας μεταφοράς για τελωνειακούς σκοπούς

Άρθρο 120

Άδεια λειτουργίας τακτικής γραμμής θαλάσσιας μεταφοράς

(άρθρο 155 παράγραφος 2 του κώδικα)

1. Η τελωνειακή αρχή που είναι αρμόδια για τη λήψη της απόφασης δύναται να χορηγήσει σε ναυτιλιακή εταιρεία άδεια για τη λειτουργία τακτικής γραμμής θαλάσσιας μεταφοράς που της δίνει το δικαίωμα να μεταφέρει ενωσιακά εμπορεύματα μεταξύ δύο σημείων του τελωνειακού εδάφους της Ένωσης και προσωρινώς εκτός του εδάφους αυτού χωρίς μεταβολή του τελωνειακού τους χαρακτήρα ως ενωσιακών εμπορευμάτων.

2. Η άδεια χορηγείται μόνον όταν:

3. Οι ναυτιλιακές εταιρείες στις οποίες χορηγείται άδεια σύμφωνα με το παρόν άρθρο εκτελούν την τακτική γραμμή θαλάσσιας μεταφοράς που ορίζεται στην εν λόγω άδεια.

Η τακτική γραμμή θαλάσσιας μεταφοράς εκτελείται με σκάφη καταχωρισμένα για τον σκοπό αυτό σύμφωνα με το άρθρο 121.

Άρθρο 121

Καταχώριση σκαφών και λιμένων

(άρθρο 22 παράγραφος 4 και άρθρο 155 παράγραφος 2 του κώδικα)

1. Η ναυτιλιακή εταιρεία στην οποία χορηγείται άδεια λειτουργίας τακτικής γραμμής θαλάσσιας μεταφοράς για τους σκοπούς του άρθρου 119 παράγραφος 2 στοιχείο β) καταχωρίζει τα σκάφη που προτίθεται να χρησιμοποιήσει και τους λιμένες τους οποίους προτίθεται να προσεγγίσει για τους σκοπούς της εν λόγω γραμμής κοινοποιώντας τις ακόλουθες πληροφορίες στην τελωνειακή αρχή που είναι αρμόδια για τη λήψη της απόφασης:

2. Η καταχώριση που αναφέρεται στην παράγραφο 1 αρχίζει να ισχύει κατά την πρώτη εργάσιμη ημέρα μετά την ημερομηνία καταχώρισης από την τελωνειακή αρχή που είναι αρμόδια για τη λήψη της απόφασης.

3. Η ναυτιλιακή εταιρεία στην οποία χορηγείται άδεια λειτουργίας τακτικής γραμμής θαλάσσιας μεταφοράς για τους σκοπούς του άρθρου 119 παράγραφος 2 στοιχείο β) κοινοποιεί στην τελωνειακή αρχή που είναι αρμόδια για τη λήψη της απόφασης οποιαδήποτε τροποποίηση των πληροφοριών που αναφέρονται στην παράγραφο 1 στοιχεία α), β) και γ), καθώς και την ημερομηνία θέσης σε ισχύ της τροποποίησης.

Άρθρο 122

Απρόβλεπτες περιστάσεις κατά τη μεταφορά μέσω τακτικής γραμμής θαλάσσιας μεταφοράς

(άρθρα 153 παράγραφος 1 και 155 παράγραφος 2 του κώδικα)

Όταν ένα σκάφος νηολογημένο για την εκτέλεση τακτικής γραμμής θαλάσσιας μεταφοράς για τους σκοπούς του άρθρου 119 παράγραφος 2 στοιχείο β), εξαιτίας απρόβλεπτων περιστάσεων, μεταφορτώνει εμπορεύματα στη θάλασσα, προσεγγίζει ή φορτώνει/εκφορτώνει εμπορεύματα σε λιμένα εκτός του τελωνειακού εδάφους της Ένωσης, σε λιμένα που δεν συμπεριλαμβάνεται στην τακτική γραμμή θαλάσσιας μεταφοράς ή σε ελεύθερη ζώνη ενωσιακού λιμένα, δεν μεταβάλλεται ο τελωνειακός χαρακτήρας των εν λόγω εμπορευμάτων εκτός εάν φορτώθηκαν ή εκφορτώθηκαν σε αυτές τις τοποθεσίες.

Όταν οι τελωνειακές αρχές έχουν βάσιμο λόγο να αμφιβάλουν για το κατά πόσον τα εμπορεύματα πληρούν τις προϋποθέσεις αυτές, τότε πρέπει να αποδειχτεί ο τελωνειακός χαρακτήρας των εν λόγω εμπορευμάτων.

Τμήμα 3

Απόδειξη του τελωνειακού χαρακτήρα ενωσιακών εμπορευμάτων

Υποτμήμα 1

Γενικές διατάξεις

Άρθρο 123

Διάρκεια ισχύος του εντύπου T2L ή T2LF ή του τελωνειακού δηλωτικού εμπορευμάτων

(άρθρο 22 παράγραφος 5 του κώδικα)

Η απόδειξη του τελωνειακού χαρακτήρα ενωσιακών εμπορευμάτων διά του εντύπου T2L ή T2LF ή τελωνειακού δηλωτικού εμπορευμάτων ισχύει για 90 ημέρες από την ημερομηνία καταχώρισης ή, όταν σύμφωνα με το άρθρο 128 δεν υφίσταται υποχρέωση καταχώρισης του τελωνειακού δηλωτικού εμπορευμάτων, από την ημερομηνία έκδοσής της. Κατόπιν αιτήματος του ενδιαφερομένου και με βάσιμη αιτιολογία, το τελωνείο δύναται να ορίσει μεγαλύτερη διάρκεια ισχύος των αποδείξεων.

Άρθρο 124

Μέσα κοινοποίησης του MRN του εντύπου T2L ή T2LF ή του τελωνειακού δηλωτικού εμπορευμάτων

[άρθρο 6 παράγραφος 3 στοιχείο α) του κώδικα]

Ο MRN του εντύπου T2L ή T2LF ή του τελωνειακού δηλωτικού εμπορευμάτων δύναται να κοινοποιείται με τη χρήση ενός από τα ακόλουθα μέσα άλλα από τις ηλεκτρονικές τεχνικές επεξεργασίας δεδομένων:

Υποτμήμα 2

Αποδείξεις που υποβάλλονται με μέσα άλλα από τις ηλεκτρονικές τεχνικές επεξεργασίας δεδομένων

Άρθρο 125

Απόδειξη του τελωνειακού χαρακτήρα ενωσιακών εμπορευμάτων για ταξιδιώτες πλην των οικονομικών φορέων

[άρθρο 6 παράγραφος 3 στοιχείο α) του κώδικα]

Ταξιδιώτης, με εξαίρεση τους οικονομικούς φορείς, δύναται να καταθέσει γραπτό αίτημα απόδειξης του τελωνειακού χαρακτήρα ενωσιακών εμπορευμάτων.

Άρθρο 126

Απόδειξη του τελωνειακού χαρακτήρα ενωσιακών εμπορευμάτων με προσκόμιση τιμολογίου ή παραστατικού μεταφοράς

[άρθρο 6 παράγραφος 2 και άρθρο 6 παράγραφος 3 στοιχείο α) του κώδικα]

1. Η απόδειξη του τελωνειακού χαρακτήρα ενωσιακών εμπορευμάτων αξίας έως 15 000 ευρώ δύναται να υποβληθεί με τη χρήση ενός από τα ακόλουθα μέσα, εκτός των ηλεκτρονικών τεχνικών επεξεργασίας δεδομένων:

2. Στο τιμολόγιο ή στο παραστατικό μεταφοράς που αναφέρεται στην παράγραφο 1 αναγράφεται τουλάχιστον το ονοματεπώνυμο και η διεύθυνση του αποστολέα ή του ενδιαφερομένου, όταν δεν υπάρχει αποστολέας, το αρμόδιο τελωνείο, ο αριθμός των δεμάτων καθώς και το είδος, τα σήματα και οι αριθμοί αναφοράς τους, η περιγραφή